
: . Kreneš li ikada 
Put juga lijepog, stani pred Trogirom ; 
Usidri lađu pod zidinom grada. 


(V. Nazor) 


Naši primorski gradovi i gradići bili su odavna 
atrakcija za pojedine putopisce i turiste. Razvojem mo- 
demnog turizma i napretkom prometnih sredstava, njiho- 
va privlačnost postala je stalna i zahvatila je šire narod- 
dne mase, tako da posjeta našim jadranskim gradovima 
predstavlja ne samo fizički odmor za radnog čovjeka, već 
i sticanje novih pogleda, kulturnih i umjetničkih pobuda, 
nadopunu opće naobrazbe, pravu duhovnu potrebu. 

Premda su ovi gradovi, izrasli pod istim južnim sun- 


.cem, imali skoro istu sudbinsku povezanost, skoro iste 


političke promjene i historijska zbivanja, supatnici u ra- 
znim nedaćama, suputnici na trnovitoj stazi slobode i 
napretka, ipak je svaki od njih sačuvao svoju vlastitu 
fizionomiju, svoju samoniklu karakteristiku. Lijepi su i 
privlačivi, jer su raznoliki. Pošteđeni od pretjeranih teh- 
ničkih modernizacija, sa svojim kamenim spomenicima, 
uokvireni surim planinama, plavetnilom mora i zelenilom 
sredozemne flore, zabilježeni su na geografskoj karti sva- 
kog turista, koji traži neobične i skrovite ljepote. 

I grad Trogir ima svoju posebnu karakteristiku. On 
je riznica umjetnosti raznih epoha. U njegovoj historiji 
ima i po koja stranica koja prelazi lokalni značaj. Obi- 
čno se kaže, da je Trogir grad-muzej. Ali taj je muzej 
živ. Na domaku Splita, stare Salone i ubavih Kaštela, na 
terenu gdje pulzira novi, dinamički život, Trogir pruža 
posjetiocu ugodnosti odmora, razonode, umjetničkog 

proživljavanja prošlosti i mirnog snatrenja u slikovitom 
pejsažu. 

1936. god. »Društvo za unapređenje turizma« u Tro- 
giru izdaje »Vodič po historiji, umjetnosti 1 životu Tro- 
gira« iz pera vrsnog poznavaoca trogirske prošlosti dr 
Ivana Delalle (13. XI 1892—1. II 1962.). 

Pisan izvanrednim stilom i posebnom ljubavi prema 
rodnom gradu, kojemu je posvetio najveći dio svoje 
plodne kulturne djelatnosti, Vodič nije samo vrij edna 
turistička publikacija, već ima svoju naučnu i umjetničku 
vrijednost. 

1953. god. u seriji »Putnikovi vodiči« izlazi drugo 
izdanje prerađeno od samog autora. 

Ovo treće izdanje, prošireno nekim novim podacima 
o privrednom i kulturnom životu, prvo je izdanje poslije 
smrti njegova autora. 

Ono još jednom potvrđuje vrij ednost i neophodnost 
ovog Vodiča za upoznavanje povijesti Trogira duge preko 
dva milenija. 





Maketa Trogira — detalj sa reljefa Pravde Nikole Firentinca 

ZNAČAJNI IZVORI I HISTORIOGRAFIJA TROGIRSKE 


POVIJESTI 


rogir ima tačnu i siste- 

matski napisanu povijest 

kao malo koji naš grad, 

pa ne treba za njegov po- 

rod zazivati Muze ili tra- 

žiti uzroke u drevnoj mi- 
tologiji bogova osnivača gradova. 
Ipak, fantazija je pred njegova 
vrata postavila grob diviniziranog 
heroja Diomeda, sina ratničkog 
Aresa. To je Rt _ Ploča (Planka, 
Punta Diomedis), uvijek 1legen- 
darna i čudesna jadranskim ri- 
barima i pomorcima. 


Za svoju pisanu povijest Tro- 
gir je u prvom redu zahvalan 
svom sinu Ivanu Lučiću (Lucio, 
1604—1679), koji je napisao knjigu 
»>»Memorie di Tragurio« (1673). On 
nije obični kroničar, već ozbiljan 
historičar, koji je s pravom do- 
bio naziv »otac hrvatske povije- 
sti«.  Oštrouman, učen, a usto 
bogat imao je na raspolaganju 
obilje historičkih podataka i is- 
prava o svom zavičaju. Boraveći 
dugo u Rimu, u društvu Dubrov- 
čanina Gradića, prefekta  Vati- 
kanske biblioteke i istaknutih 
intelektualaca, a u neprekidnom 
dopisivanju sa skromnim kultur- 
nim radnicima malenih gradića 
zaboravljene Dalmacije, mogao 
je na tom izvoru napisati zna- 
čajno djelo o kraljevini  Hrvat- 
skoj i o svom malom zavičaju. 
U Amsterdamu, u tiskari svog 
prijatelja Ivana Blaeu-a, objelo- 
danjuje epohalno djelo »De Reg- 
no Dalmatiae et Croatiae« (1666) 
U Veneciji štampa svoju povijest 
(Memorie) Trogira _ prvi put g. 
1673. Mletačke tiskare u kasnijim 
izdanjima, zbog šire prodaje, sta- 
više ovoj knjizi naslov: »Povijest 
Dalmacije, osobito gradova Tro- 
gira, Splita i Šibenika«, 


ku 


Trogirska historiografija ima 
još jednog vrijednog pisca, Lu- 
čićevog savremenika, Pavla An- 
dreisa (1610—1686). Dok je Lučić 
dobio svjetsko značenje, Andreis 
je ostao domaći, lokalni povje- 
sničar, Lučić je napisao povijest 
'Tnogira do dolaska Mlečana (1420). 
Dalje nije išao ili iz političke 
opreznosti (i danas se u gradu 
priča, da je jednom i sam osje- 
tio težinu veriga i bičeva na mle- 
tačkoj galiji usidrenoj u trogir- 
skoj luci), ili je pak smatrao da 
su godine mletačke  vladavaine 
bez gradske autonomije, bez sta- 
rih sloboština, bez građanske 
inicijative, prazne i jednolične. 
Pavao Andreis nastavio je Luči- 
ćevu povijest do Kandijskog ra- 
ta, skoro do svoje smrti. Andrei- 
sova »Povijest Trogira« nema onu 
dokumentarnost i kritičnost kao 
Lučićeva, ali svaki onaj, koji 
hoće da se upozna s trogirskim 
starinama i spomenicima mora 
da konzultira i Andreisa, jer on 
ima interesantnih anegdota, bi- 
lježaka i vijesti; on je do svoje 
smrti aktivno sudjelovao u bur- 
nom životu svoga grada. Njego- 
va »Povijest Trogira« štampana 
je tek g. 1908 u Splitu trudom 
domaćeg povjesničara — Marka 
Perojevića  Trogiranina. 


Osim ovih većih djela važan je 
za tnogirsku povijest i »Zivotopis 
Sv. Ivana Trogirskoga« (1657) od 
Lučića, pa njegov  »Epistolarij« 
(Pisma, obielodaniena od B. Po- 
parića €. 1907), zatim njegova »O- 
poruka« objelodanjena od C. Fi- 
skovića u Vjesniku Hrv. Drž. 
Arhiva IX—X., a od Andreisa 
» Translacija Sv. Ivana  Trogir- 
skoga« (1681), štampana u Rimu 
tek g. 1928. 

Za povijest Trogira ima drago- 
cjenih vijesti i interesantnih po- 
dataka i kod stranih uvaženih 
kroničara i historičara, tako kod 
Konstatina Porfirogeneta  (913— 
959), u djelu »De administrando 
imperio«), u »Chronicon  Vene- 
tum« od Ivana Đakona (€. 1000), 
kod splitskog Arciđakona Tome 
(t 1268) u »Historia Salonitana«. 
Lijepi, učeni i sažeti prikaz po- 
vijesti Trogira nalazimo u djelu 
»Illyricum Sacrum« (Tomus IV.) 
od Danijela Farlati-a (1769). a ne- 
koliko simpatičnih stranica na- 
pisao je o Trogiru i Albert For- 
tis u svojoj knjizi »Viaggio in 
Dalmazia« (1774), te putopisci 
Spon i Weheller (1678). 

Što Trogir ima svoju sređenu 
i zaokruženu povijest nije slu- 
čajnost. On posjeduje bogate ar- 
hive, javne i privatne, u kojima 
se čuvaju razne povelje, diplome, 
isprave, privilegije, kancelarijski 
i katastarski spisi, oporuke i u- 
govori. A k tomu je imao i nao- 
braženih ljudi, koji su znali ču- 
vati to blago starine, uvijek ča- 
sno za gradove. Već na pomolu 
138. vijeka  Arciđakon  Treguan, 
koji je zaplašenim očima gledao 
pred gradskim zidinama silne 
tabore Mongola, piše kroniku 
Trogira. Kad je proljeće Renesan- 
se doprlo i u maleni Trogir, po- 
javljuju se humanisti kao Petar 
Cipiko, otac slavnoga Korijolana, 
koji poput Cirijaka Ankonitanca 
sakuplja stare klasike, prepisuje 
antikne natpise, uređuje epigra- 
fske zbirke, a po zidovima svoje 
palače namješta fragmente gr- 
čkih i rimskih spomenika. Nje- 
gova je zbirka poznata u epigra- 
fiji kao  »Codex — Tragurinus« 
(1430—1434). On je pionir naše ar- 


 heologije. 


U drugoj polovini 17. v. proču- 
lo se ime Trogira u svim znan- 
stvenim krugovima Evrope, pi- 
salo se o njegovim starinama i 
spomenicima. Tome je dalo po- 
vod otkriće »Trimalhionove go- 
zbe«, do tada nepoznatog frag- 
menta iz romana »Satyricon Li- 
ber« od rimskog pisca Petronija 
Arbitra (54—68). (Od g. 1703. čuva 
se u Narodnoj Biblioteci u Pari- 
zu.) Mladi humanista Dr Marin 


Stanošević, čiji pređi poslije pa- 
da Bosne i zauzeća Jajca dođoše 
u Trogir _ i, dobivši gradsko 
plemstvo, po običaju onoga vre- 
mena latiniziraše svoje prezime 
u Statileus, prebirući po starim 
knjigama i rukopisima u biblio- 
teci Nikole Cipika oko g. 1650. na- 
đe između pjesama Katula, Ti- 
bula i Propercija i rukopis Pe- 
tronijeve »Gozbe«, napisan u 15. 
stoljeću. Trogirski rukopis  Pe- 
tronija bio je štampan i diskuti- 
ran u svim kulturnim centrima 
od Padove, Rima, Pariza do Am- 
sterdama i daleke Upsale u Šved- 
skoj. Senzacija velika, a polemi- 
ka još veća. Tko će uvjeriti knji- 
ževnu i znanstvenu publiku Ev- 
rope, da se u jednom nepozna- 
tom, »opskurnom« gradiću »ne- 
plemenite«, zaboravljene Dalma- 
cije jedno važno klasično djelo? 
Učenjaci 17. vijeka, u jeku ras- 
pjevanog baroka, zaboravili su 
na renesansne kipare iz Trogira: 
Ivana Duknovića i Jakova Stano- 
ševića, na humaniste Franu Tran- 
kvila Andreisa-Andrijevića, kojeg 
je uvelike cijenio i štovao Erazmo 
Roterdamski, na Šimuna Ljubo- 
krjeposnika  (Aretophylos), koji 
je za dječake Renesanse napisao 
latinsku gramatiku, nazvanu od 
savremenika »mlijekom i nekta- 


rom mladeži«. Naš Marin Stano- 


šević, proglašen  falsifikatorom 
Petronijeve »Gozbe«, nije se mo- 
gao braniti, jer je već bio na- 
zvan »iuvenis ignotus«, nepozna- 
tim mladićem. Ivan Lučić sma- 
trao je, da nije uputno da on 
polemizira kao = zainteresirana 
stranka. Ali, branilac se ipak na- 
šao. To je bio Stijepo Gradić, 
prefekt Vatikanske biblioteke i 
poslanik dubrovačke republike u 
Rimu. On je napisao Apologiju 
Trogira ,govoreći o njegovoj pro- 
šlosti, o njegovim slavnim sino- 
vima, koji ni u čemu ne zaostaju 
za Evropom. (»Poštujte Trogir, 
poštujte - Dalmatince, koji su 
ovdje svojim junaštvom odbili 
tursku bahatost. Turci su u Dal- 
maciji pobijeđeni, a u Kandiji su 
pobjednici protiv združenih sila 
čitavoga kršćanstva«). Protivnici 
su bili ušutkani. Sav učeni svijet 
priznao je autentičnost trogirskog 





kodeksa »Trimalhionove Gozbe« 
Habent sua fata libelli! I knjige 


imaju svoju kob, kao i ljudi. G. | 


1915. Univerzitet u Cambridge-u 
izdaje krasnu ediciju trogirskog 
kodeksa sa slikama. 

U jesen 1928. nađen je u kuhi- 
nji davno napuštene očinske ku- 
će Dr Marina Stanoševića relijef 
Kairosa, još jedan dokaz o hu- 
manizmu i visokoj naobrazbi ove 
obitelji. Otkriće relijefa pobudilo 
je senzaciju u čitavom kulturnom 
svijetu, a njegova kopija posta- 
vljena na ulazu ogromnog sta- 
diona, oduševila je učesnike 1 
posjetioce Olimpijade u Berlinu 
£. 1936. Tako se obnovila tisuć- 
ljetna tradicija starih olimpijskih 
igara, kada se najprije žrtvova- 
lo Kairosu (Času) ,ocu Kronosa 
(Vremena), a djedu Zeusa (boga 
Olimpije). 

Osim ovih nekoliko svjetskih 

crta, Trogir ima posebno znače- 
nje i u povijesti hrvatske kultu- 
re. Bez njega bi ona bila manj- 
kava. Od svojeg osnutka Jugo- 
slavenska Akademija znanosti i 
umjetnosti u Zagrebu preko Ku- 
kuljevića, Račkoga, Smičiklasa, 
Klaića, Šišića i drugih posvećiva- 
la je osobitu pažnju Trogiru 
njegovim slavnim ljudima. G. 
1915. izdaje »Statut i reformacije 
grada  Trogira« (od Dr Ivana 
Strohola), te od istoga »Bratov- 
štine u starom Trogiru« (1914). 
Namjera Strohalova da se objelo- 
dani i trogirska »Zlatna knjiga« 
(napisana od Jeronima Bufalisa 
g. 1776) nije se ostvarila na štetu 
trogirske povijesti, a ona se više 
ne nalazi u Trogiru, već samo 
njezina netpotpuna i skraćena 
kopija. Akademija je izdala knji- 
gu »Portal majstora Radovana u 
Trogiru« od. Dr Lj. Karamana 
(1938), i knjigu »Drvena gotička 
skulptura u Trogiru« od Dr Cvi- 
te Fiskovića (1942), a u najnovije 
doba  objelodanjuje  »Trogirske 
spomenike«  (Monumeta  Tragu- 
riensia, zapiske  pisarne općine 
trogirske iz 13. v., koje je prepi- 
sao i uredio Dr M. Barada), vrlo 
važne za poznavanje sredovje- 
čnog Trogira. 

U biblioteci Garanjin-Fanfogna, 
pored mnogih vrlo značajnih dje- 





Historičar Ivan Lucić, Trogiranin 
(Lucio, 1604—1679), otac 
hrvatske historiografije 


la domaće i svjetske nauke i li- 
terature, nađena je i najljepša 


i stara hrvatska komedija »Lju- 


bovnici«, čija se radnja događa u 


Trogiru. 

Biblioteka je sređena i u okvi- 
ru gradskog muzeja pristupačna 
naučnoj javnosti. 

Potpuniji uvid u život grada 
kroz prošla stoljeća dobit ćemo 
posjetom savremeno uređenom 
Muzeju grada Trogira  bogaton, 
vrijednim eksponatima. 

Okvir slike Trogira zadržao je 
patinu starog  pocrnjelog zlata. 
Takav, sa svim svojim osobina- 
ma, Trogir je bio drag moder- 
nim piscima  Hermanu  Bahru, 
Anatolu France-u, Berensonu i 
Bernardu Shawu. 

On i danas, kao nekad majsto- 
ru Radovanu ili povjesničaru 
Lučiću, daje pobude  umjetnici- 
ma i podstreka učenjacima. Me- 
đu najvrednije rezultate trogir- 
skih uticaja spadaju svakako i 
platna slikara Emanuela Vidovi- 
ća, slikara trogirskih zora i su- 
tona, njegove katedrale i smire- 
nog pejzaža. 


PO.V.EUTAE. SN OI PARE -G-L- ED 


Spomenici Trogira su nerazumljivi bez 
poznavanja njegove povijesti. 


Arheolog Dr. L. Jelić 


GRČKA KOLONIJA 
(3.—1. vijek prije naše ere) 


ije čudo da je Trogir zbog svog povoljnog strateškog 
položaja privlačio pozornost moreplovaca i koloni- 
zatora od pradavnih vremena kad se na Jadranu 
pojavila najranija civilizacija. Ti prvi kolonizatori 
bili su Grci, koji su plovili po svim poznatim mo- 
rima zaustavljajući se ondje, gdje su nalazili zaštićene otoke 
i luke. tja, 

Tako su Grci dorskog plemena iz Sirakuze (na Siciliji) 
osnovali na otoku Visu svoju najstariju koloniju Issu (u 4. 
vijeku prije naše ere). Vis je postao centar grčke kulture i 
trgovine za sav prostor današnjeg jugoslavenskog Primorja. 
Grci sa otoka Visa, zvani Isejci, ljudi poduzetnog trgovač- 
kog duha, željni ekspancije i daljnje kolonizacije, osnivaju 
nove naseobine na kopnu. Položaj Trogira bio je im je po 
blizini i prirodi najpristupačniji. U 3. vijeku prije naše ere 
utemeljiše na tom mjestu koloniju, nazvavši je »Tragurion“, 
po svoj prilici po obližnjem kraju bogatom kozama (što za- 
pravo i znači grčko ime Tragurion: predio gdje pasu koze). 
Trogir postade isejska faktorija, gdje su podignuta trgovač- 
ka skladišta i obranbeni objekti za slobodu trgovine i čuva- 
nje kopnenog posjeda. 

Grčki historičar Polibije, pisac svjetske povijesti onog 
vremena, spominje da je Trogir isejski grad. Grčki geogra! 
Strabon, koji je također bio i svjetski putnik, u svom djelu 
»Geographika« kaže da je Trogir kolonija Višana. Geograf, 
astronom i matematičar Klaudije Ptolomej, koji je živio u 
Aleksandriji u 2. vijeku, spominje uz Vis i Hvar također i 
Trogir kao »otok i grad«, 








Nije isključeno, kako piše Lučić, po jednoj vijesti Dio- 
dora Sicilijskog, da su Grci po naredbi vrhovnog koman- 
danta Dionizija Tiranina podigli u Trogiru velika brodogra- 
dilišta, zgodno sakrivena i zaklonjena, da bi premoćnom 
flotom obračunali konačno sa starosjediocima Ilirima. Issa, 
gospodarica Trogira i mnogih predjela na dalmatinskom 
kopnu, glavno trgovačko središte Dalmacije, gubi pomalo 
svoje gospodstvo i povlači se pred Rimljanima, koji nadiru 
i politički i ekonomski. Raznim ugovorima i savezima s Rim- 
ljanima Višani su nastojali održati slobodu kolonije (u ugo- 
voru sa Julijem Cezarom, u kojem je Višanima kao savez- 
nicima bio zagarantovan ustav, zakoni i običaji, a i kopneni 
posjedi, bili su spomenuti Trogirani — Tragourinoi). Ali u 
borbi između Cezara i Pompeja Višani su pristali uz Pom- 
peja i time izdali vjernost Cezaru i rimskom senatu. Impe- 
rator Cezar kao pobjednik kaznio ih je — među ostalim — 
i trajnim gubitkom i ostalog posjeda na kopnu. 


Iz grčkog doba ostalo je u Trogiru nekoliko značajnih 
spomenika. U dvorištu benediktinskog samostana Sv. Nikole 
uzidan je jedan kameni odlomak sa grčkim natpisom iz 8. 
vijeka prije naše ere, koji je uvijek privlačio arheologe, pa i 
čuvenog Theodora Mommsena, jer se smatra kao najstariji u 
kamenu napisani spomenik Trogira. Obično se držalo, da je 
to ulomak jednog »psefizma« to jest komad povelje o osnut- 
ku grčke kolonije, jer se spominje vrhovni svećenik (hierom- 
namon), zatim vijećnici (logistai) i gradski tajnik (gram- 
mateus). Međutim, prigodom najnovijih arholoških istraži- 
vanja grčke kolonije Issa pod vodstvom dr. M. Abramića 
(1949) našao se jedan komad baze s grčkim natpisom, sličan 
ovome u Trogiru. Vjerojatno je, da on nije početak nekoga 
psefizma, već potpuno sačuvana baza ispisana elegantnim 
grčkim slovima, koja je služila kao podnožje za kipić ili koji 
drugi anatem posvećen božanstvu. 

U istom samostanu čuva se i reljef Kairosa, grčkog bo- 
žanstva sretnog časa ili trenutka, zgodne prigode. Ovo bo- 
žanstvo bilo je kod starih Helena vrlo omiljelo i popularno. 
Kairos je uvijek, pa i na trogirskom antiknom reljefu. vri- 
kazan kao mladić s krilima na nogama, na kugli, s britvom 
i tezuljama u rukama. Sprijeda nad čelom mu visi bujnija 
kovrča kose, dok je otraga nema. To znači: kad sretni čas 
mine, ne možeš ga više uhvatiti. Relijef je izrađen u bjelka- 
stom mramoru krupnijeg zrna, visok je 45 cm, širok 30 cm. 
Oštećen je. Izrađen je u 1. stoljeću pr. n. e. Po svojoj izradi 





Kasnohelenistički reljef »žene sa stupom« ILI st. stare ere, nalazi 
se u Muzeju grada 


pripada jednoj od mnogostrukih imitacija i kasnijih replika 
čuvenog Kairosa u Sikyonu od velikog kipara Lizipa. Shah 

U Muzeju grada-Trogira izložen je kasnohelenistički 
reljef »žene sa stupom« (II/I stoljeće stare ere) po svoj prl- 

lici ulomak jednog nadgrobnog spomenika. U Trogiru na- 
đeni kip božice Here čuva se u Arheološkom muzeju u 
Zagrebu. Našlo se i više starog grčkog novca sa likom Ta- 
rasa, herosa grada Taranta u Južnoi Italiji, ukrašenog del- 
finima. 


RIMSKI GRAD 
(1. vijek prije — 5. vijek naše ere) 


Rimski historici i geografi kao Pomponije Mela u svojoj 
»Horografiji« ,pa razni putokazi i zemljokazi kao Itinerarij 
Antoninov i poznata Peutingerova tabla spominju Trogir 
(Tragurium) kao rimski grad, mjesto veće važnosti, kao luku 
i državnu žitnicu na prometnim cestama. Rimski enciklope- 
dista Plinije Stariji (23-79), pisac djela »Historia Naturalis« 
(Povijest prirode), koji je tragično poginuo u erupciji Ve- 
zuva, pruža nam dragocjene vijesti o Trogiru. Za njega je 
Tragurium grad rimskih građana (»civium Romanorum«). 
Zatim navodi i njegovu karakteristiku »marmore notum«, 
naime da je Trogir poznat zbog svoga mramora. Stvarno. 
Trogir je ne samo u rimskoj starini, već i kasnije, kao i 
dandanas, poznat zbog svojih kamenoloma. U njegovoj ne- 
posrednoj blizini je kamenolom na brežuljku Sv. Ilije (seget- 
ski mramor), a lokalitet pod njim zadržao je i danas latin- 
sko ime Lavdir, što dolazi od Lapidarium (kamenolom). 
Ovdje je bila razvijena industrija kamena u rimsko doba, 
pa se i sada kod iskapanja naiđe na još neupotrebljene 
sarkofage i kamene predmete, izrađene u tim radionicama. 
Kod nedavne izgradnje nove ceste Trogir-Seget nađeno je 
više ostataka grobova i žara, vjerojatno od robova zapo- 
slenih u kamenolomu. Još se zapažaju tragovi ceste izro- 
vane od teških kola koja prenašahu kamenje sve do Solina, 
ondašnjeg glavnog grada. Osim na brežuljku Sv. Ilije, ka- 
men se lomio u Voluji kod Vinišća, u Okruku na Čiovu i u 
Sičenici. 

Trogir je bio rimski municipij pripojen solinskom juri- 
dičkom konventu. Na jednom natpisu spominje se »Custos 
Tragurii« (čuvar Trogira), valjda zapovjednik nevelike voj- 
ničke posade za obranu luke. Po trogirskom polju naselio 
je car Klaudije (g. 41—54 naše ere) svoje veterane. U rimsko 
doba grad Trogir nije bio naseljen samo na otočiću, već se 
prostirao i na proplanku brda Krban (Mons Cabanus), gdje 
se veoma često otkrivaju ostaci rimskih kuća i vila, natpisi, 
razni fragmenti, a dosta i rimskog novca. Na terenu Divulja 
i Taraca našlo se također ostataka iz rimske dobe, a neda- 

leko je bilo rimsko naselje Sikuli, današnji Bijaći. Važnijih 
kulturnih spomenika iz rimskog perioda ne nalazimo u Tro- 
giru. Nađen je jedan umjetnički kipić boga Bakosa i više 
rustičnih relijefa Pana ili Silvana. Iz jednog natpisa može 
se zaključiti, da je postojao i hram božice Kibele, a neki 
natpisi govore o štovanju Zemlje zbog straha od potresa, 
jer su posvećeni »Stabilitati Terrae« (sigurnosti, stabilnosti 
zemlje). 

Ostaci rimskih spomenika (spolia) upotrebljeni su za 
razne građevine (za baziliku Sv. Barbare, za Ložu), a malo 
ima kuća u starom dijelu grada, u koje nije uzidan kakav 
rimski fragment. Veća zbirka rimskih natpisa i raznih ulo- 
maka uzidana je u zidu parka Garanjin-Fanfogna i tako se 
sačuvala ,nešto je pohranjeno u gradskom muzeju, a naj- 
više je vani po raznim muzejima. 

Trogir je bio spojen sa Salonom, glavnim gradom rim- 
ske provincije Dalmacije, lijepo izgrađenom cestom »Via 
Tragurina«, koja je od najstarijh vremena išla plodnim i 
ravnim Kaštelanskim poljem (nekoć »ager  salonitanus«“). 
Uglavnom je imala isti pravac kao i današnja moderna 
cesta. Uzduž nje biil su postavljeni miljokazi (milliaria), te 
stanice (stationes) za putnike već iz prvih decenija carske 
periode. Trogirska cesta (Via Tragurina) je identična sa Via 
Munita (utvrđena cesta), nazvana tako, jer je zbog terenskih 
prilika bila na raznim mjestima asfaltirana. S jedne i S 
druge strane stare ceste Salona—Tragurium dizale su se po 
rimskom običaju nekropole (grobišta) nadgrobni spomenici, 
grobne urne sa pepelom pokojnika, ukrašene cvijećem i buj- 
nim nasadima. 

U drugoj polovini 3. vijeka propovijedao je u Trogiru 
solinski biskup Sv. Dujam, mučenik pod Dioklecijanom £. 
304. Na obali, sjevernije od današnjih gradskih vrata, bila 
je u jednoj privatnoj kući prva kršćanska crkva (domus- 
ecclesia). Na uspomenu toga stara gradska vrata zvala su 
se »Porta Domnica« (Dujmova vrata). Na tom mjestu sagra- 
đen je benediktinski samostan i crkva Sv. Dujma (zvana 
danas sv. Nikole) g. 1064. Starokršćanski Trogir bit će osvi- 
jetlien tek onda, kad se bude otkopala bazilika kod Ošljaka 
na Travarici, koja potječe iz 5.—6. vijeka, otkrivena g. 1905. 


U TEMATU BIZANTA 
(5.—9. vijek) 
Nakon propasti zapadno rimskog carstva u 9. vijeku 
Trogir je bio uklopljen s ostalim dalmatinskim gradovima 


12 Unutrašnjost starohrvatske bazilke sv. Martina (sv. Bar 
bare) 9—10 st. 





u pokrajinu (temat) pod vlašću bizantinskih careva i upra- 
vom njihovog Eksarhata u Raveni. Kao stari rimski grad 
imao je sve preduvjete da bude uvršten u popis onih sedam 
dalmatinskih gradova, koji su sačuvali privilegirani položaj 
i samoupravu. Jaka romansko-bizantinska stranka (Romaioi) 
u tim gradovima nastojala je da održi svoj izuzetni položaj 
prema hrvatskim knezovima, koji su prodirali do zidina ro- 
manskih gradova. Zbog tog položaja i autonomije i Trogir 
je morao davati hrvatskim knezovima godišnji danak od 100 
dukata (numizmata), po ugovoru između cara Vasilija Ii 
hrvatskog kneza Sedeslava u 9. vijeku. U opisivanju dalma- 
tinskog Temata car Konstantin Porfirogenet (913—959), go- 
voreći o Trogiru (Tetragurion), spominje ovaj danak i bazi- 
liku, u kojoj počivaju moći Sv. Lovrijenca mučenika. Iz bi- 
zantskog doba nađen je natpis na jednom sarkofagu »In 
Constantinum Imperatorem« iz druge polovice 8. vijeka. To 
je jedini natpis na jednom likovnom spomeniku u Dalmaciji, 
koji spominje bizantskog cara. Drugi natpis spominje pro- 
konzula (stratega), carskog namjesnika iz 9. vijeka. 

Kako je Carigrad bio daleko, a bizantinski garnizoni 
slabi da brane Temat, često napadan i pljačkan od gusara i 
raznih zavojevača, protubizantinska stranka pod vodstvom 
biskupa i diplomate Donata Zadarskoga, htjela se otcijepiti 
od Bizanta pa je ponudila Dalmaciju Karlu Velikom. Fra- 
načko gospodstvo bilo je kratkotrajno, jer i sam car Karlo 
priznade g. 812 vrhovnu vlast Bizanta nad primorskom Dal- 
macijom. Od franačkog doba ostao je u Trogiru samo kult 
Sv. Martina i Sv. Marte, tipično franačkih svetaca. Upliv Bi- 
zanta, koji se odrazuje i u trogirskom Statutu, pokazuje se 
i dalje, sad stvarno sad nominalno, sve do 9.—10. vijeka dok 
nije potpuno eliminiran pojavom biskupa Sv. Ivana Trogir- 
skoga (1062—1111). 

Jedini trag iz tame ovih stoljeća je zlatni novac lango- 
bardsko-beneventanskog vojvode Grimoalda (788—792), na- 
đen u trogiskom polju. Uz ime vojvode, novac spominje i 
Karla Velikoga: Dominus Carolus Rex. 


HRVATSKI VLADARI 
(9.—11. vijek) 


Nakon razorenja Solina (612—640), plodni i lijepi kraj 
između Solina i Trogira naseliše Hrvati. Da li je Trogir 
dijelio tragičnu sudbinu Solina, ne može se tačno reći. Nje- 
govi starosjedioci Romani, preživjevši pustošenja barbara i 

sve nevolje tih godina, mogli su da prate postepenu meta- 
morfozu u svojoj najbližoj okolici. Hrvati se pokrštavaju, 
smiruju, poprimaju prve crte civilizacije. Stari Tragurium 
nazivaju Trogir, dakle s nekom neznatnom lingvističnom 
preinakom, kako su činili Kelti, Germani, Goti i drugi sa 
nazivima starih rimskih kolonija. Starosjedioci će ga, me- 
đutim zvati i dalje u novoromanskoj formi: Tragur, Tragura, 
Traur, Trahur do konačnog Trau, kako se pisalo i u doku- 
mentima. 


U trogirskom polju daleko od gradskih bedema, u Bi- 
jaćima, podižu hrvatski knezovi svoj dvorac »Tusculum« 
sa gospodarskim i stanbenim zgradama, sa crkvom-zadužbi- 
nom Sv. Marte (Stombrata). Tu su imali svoja polja i posje- 
de, pa narod i danas zove taj predio »Knežine«. Bijaći su 
bili i neka službena rezidencija hrvatskih knezova, jer su 
oni tu izdavali i svoje povelje. G. 852. knez (dux) Trpimir 
(845—864) potvrđuje poveljom splitskom nabiskupu, Primasu 
Hrvatske, crkvu sv. Jurja u Putalju kod Sućurca. Ovo je 
prvi hrvatski diplomatski dokumenat. Drugu povelju izdaje 
g. 892. sin Trpimirov, knez Muncimir (892—910). U više na- 
vrata vršila su se arheološka iskapanja kod sv. Marte (dru- 
štvo »Bihać«). Otkrili su se ostaci starohrvatske crkve sa 
pravokutnom apsidom, sazidane na temeljima rimske ladanj- 
ske zgrade i jedne ranije starokršćanske crkve. Lijepi ko- 
madi pleterne plastike, fragmenti kapitela, septuma (pre- 
grade) i oltarnog ciborija (sada rekonstruiranog) nalaze se 
u lapidariju Arheološkog muzeja u Splitu. Na ruševinama 
stare zadužbine Sv. Marte podiglo je društvo »Bihać« novu 
crkvicu sa spomen-pločom g. 1908. 

e 

Kolijevka hrvatstva širila se i sve više primicala grad- 
skim vratima da se konačno udomi u Trogiru. Istina, kne- 
zovi, a kasnije kraljevi, nisu bili apsolutni gospodari grado- 
va, jer je nad njima bio još suverenitet Bizanta, ali je malo 
pomalo hrvatski narod osvojio Trogir i postao njegovim 
gospodarom, dok su starosjedioci Romani lagano, po prirod- 
nom zakonu, izumirali. Već u 10. stoljeću na jednom spo- 
meniku najstarije bazilike Sv. Martina urezano je čisto 
hrvatsko ime: »Dobrica, žena Petrova, plemenita darovate- 
ljica«. U najstarijoj pisanoj ispravi o osnutku manastira Sv. 
Dujma (1064) među odličnicima čitamo ova imena: Dobrana, 
Dobro, Vitača, Mirče, Bogobojša. Hrvati su bili u svom pri- 
rodnom sjedištu, u svojoj kući. A u dokumentima 12. i 13. 

stoljeća nalazimo preko devedeset posto kras- 
nih čisto hrvatskih imena i prezimena. 


U doba narodne dinastije, sredinom 11. vi- 
jeka, Trogir postaje biskupskim sijelom, što u 
ono vrijeme znači da je faktično podignut na 
čast pravoga grada. Od tog vremna on će 
igrati veliku ulogu u povijesti hrvatskog na- 
roda, osobito kad zasjedne na biskupsku stoli- 
cu Ivan I, prijatelj Petra Krešimira i Dimitrija 
Zvonimira. Kraljevi i njihovi župani su ne- 
sumnjivo često posjećivali Trogir i u njemu 
boravili. Narodna pjesma pjeva kako je neka 
djevojka tražila pravdu »u odoga od Trogira 
kralja«. 

U Trogiru se odigrala jedna dramatska 
epizoda u ovoj periodi, značajna za dalji raz- 
voj naše povijesti, jer se pojavila na pozornici 
sjena Venecije, teška i duga. Mletački kroni- 
čar Ivan Đakon pripovijeda, kako je duža 
Orseolo g. 1000. zaposjeo neke primorske hr- 
vatske gradove uslijed bratoubilačkog trvenja 
i fatalnih svađa zbog krune i prijestolja. Do- 
šao je s galijama i u Trogir. U Trogiru Orseolu 
se pokloni Držislav, brat tadašnjeg hrvatskog 
kralja Svetoslava. Držislav je zajedno s mla- 
dim bratom Gojslavom nastojao zbaciti sta- 
rijeg brata s prijestolja, protiv kojeg sklapa 
savez s Orseolom. Za jamstvo vjernosti, kao 
taoca, predaje mu malodobnog sina Stjepana, 
koji se kasnije oženio duždevom kćerkom Hi- 
celom. Ovim političkim događajima u Trogiru, 
moćna dinastija Držislavića se cijepa i slabi. 
Kasnije učestali dinastički razdori dovode 
(koncem 11. vijeka) do propasti samostalne 
hrvatske države. 


Adam — detalj s Radovanovog portala 


POD UGARSKO-HRVATSKIM KRALJEVIMA 
(1107—1420) 


Pogibijom Zvonimira (g. 1089) i krunisanjem mađarskog 
kralja Kolomana Arpadovića hrvatskom krunom u Biogradu 
na moru (€. 1102) Trogir je sve do g. 1420. bio pod vlašću 
ugarsko-hrvatskih kraljeva. U ovom razdoblju povijest Tro- 
gira poprima jedan sasvim novi ritam. Uza sav feudalni si- 
stem ipak se osjeća da se građanstvo miče i pokreće. Bune, 
ratovi, razaranja Saracena ili Mlečana, provale Tatara, bra- 
toubilačke borbe između Splićana i Trogirana, dizanje puč- 
kih masa preko bratovština, latinaštvo i mađarofilija, plem- 
stvo i narod, Kolomanove povelje, Beline kukuljice, bahatost 
Šubića i podestati (načelnici) iz Italije, gradnja monumen- 
talne katedrale i sporovi sa Šibenikom, koji hoće da se otci- 
jepi od trogirske biskupije, sve su to žive karakteristike ove 
burne i dinamične periode. 


Od glasovite povelje Kolomanove (g. 1107) u kojoj se 
kralj zaklinje Trogiranima, da će čuvati i braniti prava i 
stare zakone njihova grada, da će biranje kneza i biskupa i 
dalje biti pravo i volja naroda, da njegov boravak u gradu, 
bilo da dođe na krunidbu, bilo zbog državnih poslova, neće 
biti na teret građanima itd., pa sve do privilegija Sigizmun- 
da koncem 14. vijeka, Trogir je uživao simpatije ugarsko- 
hrvatskih kraljeva i lijepo se razvijao. Ali god. 1123 doživi 
veliku katastrofu: Saraceni, gusareći po Sredozemnom moru, 
navališe flotom na grad, strašno ga opljačkaše i skoro razo- 
riše. Građani pobjegoše u obližnji Split i na otoke. Tako su 
živjeli u emigraciji skoro sedamdeset godina. Koncem 12. 
vijeka vraćaju se i obnavljaju razoreni grad. 


God. 1242. pojaviše se pred gradskim zidinama Tatari 
ili Mongoli u potjeri za kraljem Belom IV. Ovaj se sa kra- 
ljicom i djecom zaklonio u utvrđeni Trogir na otočiću (Ka- 
nal do kopna bio je mnogo širi nego danas). Kralj je donio 
sobom krunu Sv. Stjepana i državnu riznicu. Gradski knez 
Stjepko Šubić, prior (načelnik) Crni i biskup Treguan po- 
častiše kralja po starom običaju kruhom i solju. Kraljevska 
obitelj imala je konačište u kneževom dvoru kroz čitavu 
zimu i mogla se diviti bjelini i krasoti Radovanovog portala, 
koji je upravo bio dovršen. Netom su sa gradskih kula bile 
zapažene prve mongolske predstraže, kralj od straha otplovi 
na drugi otočić, dalje od otoka Čiova, da bude sigurniji. 
Otočić, na kojem su benediktinski monasi imali stanicu za 

ribolov, prozvan je od tog doba »Kraljevac«, na uspomenu 
Belinog zakloništa. 

Tatarski zapovjednik pošalje u grad svoga poslanika da 
pregovara s knezom Stjepkom o predaji kralja, ali bez 
uspjeha: Trogirani su odbili da predadu gosta. Tatari od- 
magliše tajnovito, jer su, kako se pripovijeda, u taj čas 
dobili vijest o smrti svog cara, dok drugi pripovijedaju, da 
su stvarno bili potučeni nedaleko Trogira u planinskom 
kraju, koji se i danas zove »Tatarska gora«. Bela je ostao 
do svibnja 1242. Iz zahvalnosti prema Trogiranima Bela IV 
im je ne samo potvrdio privilegije i posjede, što su im dali 
njegovi prethodnici, već im je darovao i ncve teritorije u 
kaštelanskom polju kao Ostrog, Bijaće, Divulje i druge. 

Zbog ovih »kraljevskih darovnica« zavadiše se među- 
sobno Trogirani i Splićani. Općina splitska tvrdila je da su 
to njezini posjedi. Došlo je do bratoubilačkog rata između 
Splita i Trogira, koji je trajao pune dvije godine, te eko- 
nomski i duševno iscrpio jedne i druge. Kaštelansko polje 
bilo je poharano i opustošeno, a troškovi za naoružanje, 
osobito za ratne brodove, preteški. Stanovnici tog teritorija, 
zvani »didići« (prije utemeljenja Kaštela u 15. v.), zaklinja- 
hu Splićane i Trogirane da se pomire, a da njih puste na 
miru, jer je to njihova baština »didićina« odatle »didići«, 
to jest svoji na svome): God. 1244. sklopljen je konačno mir 
između Splita i Trogira. Splićani su dobili natrag Ostrog, 
otočić Stipanjsku između Šolte i Drvenika, a Trogirani su 
zadržali Bijaće i Divulje. 

Venecija je odavna htjela na razne načine ugrabiti Dal- 
maciju iz vlasti ugarsko-hrvatskih kraljeva, što joj je i 
uspjelo g. 1409, kad je kralj Ladislav Napuljski jednostavno 
za 100.000 dukata prodao Dalmaciju Mlečanima. Gornje-dal- 
matinski gradovi već su bili u rukama Mlečana, ali se Trogir 
nije htio predati, već je priznavao kralja Sigizmunda Luk- 
semburškog. Sigizmund je zamislio da od Trogira stvori rat- 
nu bazu za borbu protiv Venecije. U tom cilju on unapre- 
đuje ne samo već postojeća brodogradilišta, već planira i 
veliki arsenal za kraljeve galije, koji se počeo graditi na 
terenu Konacvine, uz morsku obalu od Trogira do Segeta, 
£. 1416. Čiovo je bilo evakuirano jer nije imalo nikakve za- 
štite .Na ulazu u luku bile su postavljene željezne verige 
da se spriječi ulazak neprijateljskog brodovlja. Četiri pune 
godine čitav grad bio je tvrđava i skladište oružja pod za- 
povjedništvom admirala Hugolina Doria iz Genove (Geno- 
vežani su bili stari takmaci i neprijatelji Mlečana, pa su ih 

Jedna od mnogih uskih uličica — intimni tipični ambijent grada 


ranije u više navrata odbili od Trogira kao g. 1378, u vrijeme 
kralja Ludovika). Svi ovi nadljudski napori maloga grada 
bili su nedovoljni da suzbiju nadmoć Venecije, koja je pro- 
dirala. G. 1420. pandže krilatog lava počele su kružiti oko 
visokih kruništa i kula Kamerlenga. 

# 

U ovom razdoblju igrali su u povijesti Trogira značajnu 
ulogu domaći knezovi Šubići-Bribirski, među kojima se ista- 
kao Mladen III koji se vjenčao sa Jelenom, sestrom cara 
Dušana Silnoga. Mladenova sestra Jelena udala se za bosan- 
skog kneza Vladislava Kotromanića. Iz tog braka rodio se 
prvi bosanski kralj Stjepan Tvrtko. Po rodbinskim vezama 
sa Šubićima Tvrtko ulazi u aktivnu politiku u Trogiru i u 
ostaloj Dalmaciji. G. 1390. Trogir priznaje Tvrtka za svoga 
vladara, a ovaj mu potvrđuje stare privilegije, što je učinio 
i Tvrtkov nasljednik Stjepan Dabiša. G. 1393. prepusti Da- 
biša Trogir kralju Sigizmundu. Za vrijeme bitke na Kosovu 
(1389), u kojoj su sudjelovali i Trogirani, Tvrtko javlja iz 
Sutjeske rodbini i prijateljima u Trogiru, da je silni Murat 
hametom poražen, pa je u gradu nastalo veselje i sva zvona 
su slavila. Ali je vijest bila preuranjena, veselje kratkotraj- 
no. Ban Mladen III umro je u mladoj dobi u Trogiru £. 
1348. i pokopan je u katedrali. Nadgrobni natpis slavi njegov 
heroizam i naziva ga »Štitom Hrvata«. 


U MLETAČKOJ REPUBLICI 
(1420—1797) 


Trogir je stajao pod vlašću krilatog Markovog lava skoro 
četiri stoljeća: od lipnja 1420. do lipnja 1797. Mletački po- 
morski zapovjednik Petar Loredan opsjedao je grad sa ja- 
kom mornaricom četiri dana. Mletačke lumbarde sa brežulj- 
čića Sv. Andrije na Čiovu znatno su oštetile krov i zvonik 
katedrale, bedeme i kuće. Priča se, da se izbacilo toliko ka- 
menja, da ga je kasnije šest velikih galija ukrcalo. Poslije 
krvave borbe, koja se razvila najviše oko crkvice Sv. Petra 
na Čiovu, Loredan silom uđe u grad 22. lipnja. Biskup Šimun 
Dominus, rektor Mihač Vituri i mnogi građani pobjegoše 
u Hrvatsku i Ugarsku. Njihova imanja bila su konfiscirana 
i razglašene ucjene na njihove glave. Represalije Mlečana 
bile su strašne. Poslije znaka večernjeg zvona s općinskog 
tornja (coprifuoco) nitko nije smio ni oružan ni neoružan 
ići po gradu. Grozne su bile kazne za izbjeglice, ako se gdje 
uhvate: mora im se odsjeći nos ili iskopati oči, Vojnicima - 

plaćenicima bilo je zabranjeno ženiti se Hrvaticama. Prvi 
mletački knez-kapetan (contecapitano), Šimun Detriko iz 
Zadra, novcem zaplijenjenim od »odmetnika« proširuje i jača 
utvrđuje utvrdu na ulazu u gradsku luku, koja će kasnije 
dobiti ime kaštel Kamerlengo. 

U spomen osvojenja Trogira naredio je Loredan da se 
njegov grb ukleše na ugaonom stupu gradske Lože na trgu. 
Grb se i danas vidi. 

Prvi udarac Mlečana okomio se na stari gradski ustav 
(statut), zakonik, koji je starinom i pravnom vrijednošću 
među prvima u Evropi. Statut postoji samo formalno, a vla- 
da se stvarno po mletačkim zakonima ili — još gore — 
kako vlasti nađu za shodno (»sicut deminio nostro Veneti- 
arum videbitur«), odnosno po samovolji pojedinog obijesnog 
komesa (kneza-kapetana). Ukinuto je Veliko i Malo Vijeće, 
a isto tako i stare bratovštine, jedine zadruge pučana i za- 
natlija, jedine socijalne ustanove onoga doba, gdje se još 
mogla čuti slobodna riječ i kritika javnog života izvan Ve- 
likog vijeća. Djelatnost bratovština svedena je na vršenje 
crkvenih funkcija, jer su plemići (nobili) smatrali da su one 
»leglo revolucije«. Jaz između plemića (nobiles) i neplemića 
(ignobiles), dakle svih građana, većine, bio je dublji nego 
ikada. Nobili su stvarali zakone i tako ukalupili čitav javni 
život, a nitko im nije mogao ni smio protusloviti. Tako ie 
život grada tekao jednolično, monotono, kao po nekom cere- 
monijalu napisanom na pergameni. 


Započelo je odnarođivanje plemstva i građanstva i na- 
turivanje talijanskog jezika. Prije se u Vijeću govorilo i ras- 
pravljalo samo hrvatski. Ali Republika to dokine sa ciljem, 
da se mlađi naraštaj odnarodi i da se zaboravi i misao o 
oslobođenju, koja je usprkos drakonskim mjerama bila živa. 
God. 1426. usvoji Vijeće (Consilium Nobilium) zaključak, da 
se može raspravljati i govoriti samo talijanski i latinski, »da 
gospodin konte može razumjeti o čemu se raspravlja«. Mla- 
đi članovi Vijeća moraju učiti te jezike. Tko se usudi govo- 
riti hrvatski, mora platiti globu od 4 soldina. U tu svrhu do- 
veli su u Trogir učitelje (»gramatike«). Ovi nastavnici imali 
su u gradu isti društveni položaj kao kancelar, liječnik, lje- 
karnik i rivarij (glasnik), te ostali oficijali (činovnici) kneza. 
Svi gramatici kao i ostali činovnici bili su iz Italije. To je 
bila jedina škola i to samo za plemiće, (osim one za svećeni- 
ke kod katedrale, koja se spomineje g. 1200). 


Za narod nije bilo nikakve škole za čitavog vladanja 
Venecije, što je potpuno odgovaralo »prosvjetnoj« politici 

mletačkog diplomate Pavla Sarpi-a, koji je govorio: »Ako 
hoćete da vam Dalmatinci budu vjerni sluge, držite ih u 
neznanju i u gladu.« 

Mlečani su italijanizirali i prezimena starih hrvatskih 
porodica kao n. pr.: Volčina u Bufalis, Čubranović u Cipria- 
nis, Lavić u Leonis, Slavić u Rossignoli, Babić u Nutrizio, 
Stanošević u Statileo, Kreljutić u Delalle, Jurjević u Giuri- 
leo, a vrijedne poljičke generale i serdare Juriće u Giura 
ili Iura. 

Ali svi pokušaji italijaniziranja ostali su bez uspjeha, 
jer evo karakterističnog opisa trogirskog građanstva iz pera 
Mlečanina G. BE. Giustiniani-a, službenog lica, mletačkog 
sindika za Dalmaciju i Albaniju g. 1553: »Stanovnici ovog 
grada (Trogira) žive po hrvatskim običajima. Istina, neki 
od njih, ali rijetki, nose odijelo po talijanskoj modi. Svi 

doduše poznaju talijanski jezik, ali u svojim kućama govore 
hrvatski iz obzira prema ženama, jer malo njih razumiju 
talijanski, a ako po koja i razumije, neće da njim govori, 
već samo materinskim (hrvatskim).« 

Sam historičar Lučić tvrdi, da je u njegovom zavičaju 
još uvijek običajan jezik hrvatski, a iz njegovih privatnih 
pisama se vidi, da njegove nećakinje (on nije bio oženjen), 
premda iz najuglednije i bogate obitelji, ne poznaju talijan- 
ski. 

Slučaj s borbenim biskupom Dominisom razjario je 
Mlečane i naveo ih da redom postavljaju biskupe Talijane. 
Neki od njih primali su dohotke, a nisu nikada ni vidjeli 
Trogir. Na sjednici Vijeća g. 1694. građani su tražili i zahti- 
jevali narodne biskupe. 

U prvoj periodi mletačkog vladanja (15. vijek) razvila 
se u Trogiru velika građevna djelatnost. Od tog vremena 
sačuvao je Trogir do danas, uglavnom, svoje historijsko- 
umjetničko lice i svoju vanjsku karakteristiku. To su bede- 
mi, tvrđave, tornjevi, zvonici, trgovi, ulice, fasade i prozori 
mnogih palača, dvorišta samostana, gradska vrata, dvije 
lože, cisterne do spomen-piramide na Pijaci. Kroz arhitek- 
tonske spomenike Republika je htjela, poput Rima i Bizanta, 
da i kamenje progovori o njenoj moći i sjaju. Sve državne 
zgrade morale su biti reprezentativne, da djeluju na puk. 
K tome je nadodano i šarenilo i ceremonijal Bizanta, što se 
lantaziji mase uvijek sviđa. 

Dovršenjem monumentalnog zvonika g. 1598. prestaje u 
Trogiru značajnija građevna djelatnost. Sedamnaesti i osam- 
naesti vijek označuju sustalost i dekadenciju, jer je tada 
uslijedilo osiromašenje pučanstva uslijed kandijskog (1645— 
1669) i morejskog rata (1684—1699), te pogibelji od Turaka. 
Mlečani su utvrđivali grad i branili ga od turskih provala 
(kule Kamerlengo, Fortina i druge). Nemamo podataka, da 
su Turci ikada biil u Trogiru, dočim su njegovo polje više 
puta pohađali. Samo iz jednog turskog izvora saznajemo da 
je Gazi Muratbeg Tardić, zapovjednik Kliškog sandžaka, 
zapalio i opljačkao grad u svibnju 1538, dakle godinu dana 
iza pada Klisa. Mletačke vlasti davale su zaklonište u gradu 
mnogim obiteljima, koje su bježale pred Turcima iz Bosne, 
Hrvatske, sa grčkih otoka, kako svjedoči natpis na grobnici 
Leonis (»In desolatione Croatiae«) u katedrali iz g. 1571. 


Osim ovih nevolja i stradanja od Turaka, često su ha- 
rale i kuge. Prvi put pojavila se kuga u Trogiru (kao i u 
ostaloj Evropi) g. 1344. i trajala do 1348. Izgleda da je i 

Mladen Šubić (1348) bio žrtva kuge. Spomen na ovu prvu 
kugu je zavjetna crkvica Sv. Eustahija u Krbanu. Zatim je 
kuga ponovno harala g. 1429, 1435. i 1447. Najžešće je bjesnila 
g. 1465—1466, kada je poginulo oko 2000 stanovnika grada 
i okolice. Podignuta je zavjetna crkva Sv. Sebastijana na 
trgu. Zadnji put je harala g. 1525, nakon čega je podignuta 
crkvica Sv. Roka na obali (1578, srušena 1866). 

Narodni otpor, što ga je Trogir od prvoga dana pokazao 
prama Mlečanima, nije utrnuo. Ideja oslobođenja tinjala je 
i dalje kao iskra pod pepelom. G. 1508. javlja se u hrvatskoj 
povijesti Petar Berislavić, rodom Trogiranin. On odluči da 
oslobodi sve hrvatske zemlje od mletačkog ropstva. Politički 
položaj u Evropi bio mu je pogodan jer su skoro sve jače 
države, ujedinjene u »Cambrayskoj Ligi« (1508) bile odlučile 
da dokončaju s Venecijom. Međutim Berislavićeve namjere 
su propale. Mletački ambasador u Ugarskoj Paskvaligo spleo 
mu je podvalu u času kad se kao hrvatski ban i biskup 
s vojskom spremao da oslobodi Trogir i Dalmaciju (g. 1515). 
Mletačka diplomacija pošalje mu iza leđa Turke, s kojima 
se Berislavić pet godina borio u gudurama i planinama Like 
i Korduna. Poginuo je herojskom smrću kod Korenice 20. 
svibnja 1520, upravo stotinu godina poslije nego su Mlečani 
silom zauzeli njegov zavičaj. Mlečani mu nikad nisu opro- 
stili; »nasljednici Venecije« — talijanski fašisti — za vrije- 
me okupacije g. 1941. ukloniše iz trogirske lože Berislavićev 
spomenik (djelo Ivana Meštrovića). 

Tek 277 godina poslije Berislavićeve smrti propala je 
Venecija. Na trogirskoj Pijaci posljednji put viiala se za- 
stava Sv. Marka dne 13. lipnja 1797. Po hronološkom redu 
stošezdesetsedmi mletački knez-kapetan Santo Contarini bio 
je i posljednji. On je pobjegao u Kaštela. Pad Republike 
prouzrokavao je t. zv. »anarhiju« koja je trajala od 15. VI 
do 16. VII. 

Pučani su, ogorčeni svojim ekonomskim položajem i 
dijelom nagovoreni od proaustrijskog klera, podigli bunu 
protiv plemstva, koje je većinom s oduševljenjem očekivalo 
dolazak francuskih trupa. U ovoj pobuni pod firmom obra- 
ne vjere od vlastele — prijatelja jakobinaca Francuza, ubi- 
jeno je više plemića. 

Dne 16. srpnja 1797. ušle su u Trogir austrijske čete pod 
zapovjedništvom generala Mate Rukavine. Neredi su bili 
ugušeni i započela je prva austrijska okupacija do 1806. 

Kameni mletački lavovi — državni grbovi propale repu- 
blike — ostali su dugo vremena uzidani na pročeljima javnih 

Marmontov glorijet, jedini spomenik francuske vladavine 
u Dalmaciji 


zgrada i tvrđava. Obrasli bršljanom i mahovinom, sad s 
otvorenom sad sa zatvorenom knjigom, bili su građanstvo 
i za strance jedan historijski interesantan objekt, a neki su 
imali i umjetničku vrijednost. Konačno su i kameni lavovi 
imali svoj kraj. Kad je Italijom zavladao fašizam, propaga- 
tor šovinističke parole »gdje je krilati lav, tu je i Italija«, 
u Trogiru su bili uklonjeni lavovi (1. prosinca 1932). Iza 
toga je nastala poznata »afera trogirskih lavova«, o kojoj 
je pisala svjetska štampa, a raspravljalo i Društvo Naroda 
u Ženevi. 











FRANCUSKA VLADAVINA 
(1806—1814) 


lako su kratko vladali u Trogiru, Francuzi su ostavili 
više uspomena i dugo se u anegdotama po gradu pričalo o 
njima, o Napoleonu i njegovom generalu Marmontu. Napo- 
leon je i Trogir probudio iz sna i stresao ga od mletačke 
lijenosti i dosade. Glavni arbitri i upravljači grada bili su 
braća Garanjin, poznati frankofili, koji su najviše stradali 
za vrijeme anarhije. Oni su bili članovi demokratske vlade. 
Jednoga od braće, Ivana Dominika, imenovao je Napoleon 
guvernerom Dubrovnika. Njihova palača bila je središte 
svih simpatizera za Francusku među vlastelom i inteligen- 
cijom u Dalmaciji. 

Francuski providur Vicko Dandolo unapređivao je oso- 
bito poljoprivredu i šumarstvo. Stvoreni su veliki planovi za 
gradnju ekonomskih zgrada, za podizanje stočarstva, za ra- 
cionalno obrađivanje vinove loze, masline, smokve i ostalih 
kultura. Razvila se i industrija, naročito svile i voska. Vo- 
dila se briga o higijeni, pa se grad počeo čistiti, oslobađati 
od bedema. Sadili se perivoji i drvoredi uz ceste. Koman- 
dant grada Pantheau sam je svako jutro nadzirao čistoću 
gradskih ulica i trgova. Pukovnik Plansonne naredio je da 
se presuše bare i močvare na Travarici i Solinama i da se 
sve mesarnice uklone iz unutrašnjosti grada. Trogir je bio 
sijelo kotara (Kantona) sa vicedelegatom, a po selima su 
bili postavljeni »harambaše« kao predstavnici vlasti. 


Dok je mletačka republika tek g. 1796, dakle prije izdi- 
saja, zamislila otvoriti jednu školu, Francuzi su otvorili 
gimnaziju sa višim tečajevima za medicinu (kirurgiju i pri- 
maljstvo), za naravno i građansko pravo po Napoleonovom 
zakoniku. Programi i izvještaji škole bili su štampani. Pro- 
storije škole bile su u bivšem samostanu Sv. Lazara na 
Čiovu. Bila je osnovana i škola za djevojčice. 

Sagrađena je nova cesta, koja je spajala grad sa Zago- 
rom, te se i danas zove »Napoleonova cesta«. Da se oduži 
maršalu Marmontu, tadašnji načelnik Korijolan Komulović 
podigne mu spomenik na Batariji, koji i danas postoji, ali 
bez Napoleonovog orla i maršalovog poprsja. 

Premda su Francuzi dijelili pučanstvu badava s6 i 
krumpir i gradili ceste, ipak nisu uživali simpatije. S jedne 
strane zbog vjerskih razloga, jer su ukinuli stare bratovštine 
i institucije, a s druge strane iz političkih, jer je austrijska 
stranka postajala sve jača, a također zbog novih poreza, 

prisilnog novačenja, pa čak i zbog uredbe o cijepljenju bo- 
ginja. Francuzi su otišli iz Trogira g. 1814. Jedini njihov 
arhitektonski spomenik je Marmontov »Glorijet«, zbog kojeg 
je posljednja francuska carica Eugenija, žena Napoleona III, 
toliko zavoljela Trogir na svojim čestim putovanjima po 
Dalmaciji. 


POD AUSTRIJOM 
(1814—1918) 


Interesi Austrije u Dalmaciji, ukoliko je austrijski car 
bio ujedno i ugarsko-hrvatski kralj, uvijek su se kosili sa 
interesima Venecije. Mletačka republika je to vrlo dobro 
znala, pa je, prema jednom bečkom dokumentu iz £.) N77, 
stala po Dalmaciji brisati i s javnih mjesta uklanjati one 
ploče i natpise, te zabranjivati čitanje Lučićeve historije, da 
se zaboravi svaki nacionalni i politički odnos sa Hrvatima 
preko Velebita. Anonimni izvještaj bečkog dvora spominje 
i ploču s natpisom kralja Ludovika iz g. 1520, koja se nala- 
zi i danas uzidana u dvorištu samostana sv. Nikole u Tro- 
Siru. Radi se o privilegiju što ga, na preporuku bana Beri- 
slavića, dariva Ludovik trogirskom građaninu Teodoru Vituri- 
Ju. Ova ploča, sakrivena u zabitnom dvorištu, dala je povoda 
kancelaru Metternichu, glavnom ministru Franje I, da g. 1806, u 
borbi s Napoleonom oko posjeda Dalmacije, »dokazuje« pred 
evropskom diplomacijom suverenitet i prava Habsburgovaca 
nad Dalmacijom, jer su oni »zakoniti nasljednici mađarskih 
kraljeva.« Kako god bilo, Austrija je po drugi put dobila 
Dalmaciju g. 1814. 


Prošla su vremena kad su ploče i potpisi bili važniji od 
nacionalnih osjećaja i prava naroda. Tako je i jedan potpis 
austrijskog vladara služio nekim diplomatima kao dokaz da 
je Dalmacija većinom talijanska: kad je car Franjo Josip I 
službeno posjetio Trogir (g. 1875), potpisao je u »Spomen- 
knjizi glasovitih posjetilaca katedrale« svoje ime na talijan- 
skom jeziku. Za vrijeme talijanske okupacije g. 1941—1943, 
talijanskoj javnosti se tvrdilo, da je tim potpisom Franjo 
Josip priznavao talijanski karakter Dalmacije i da je tek iza 
1875. započelo prisilno »kroatiziranje« dalmatinskog stanov- 
ništva. 

' Prvi deceniji austrijske vladavine bili su mračni, bez 
ikakve življe ekonomske djelatnosti. Svečana obećanja cara 
Franje I, prigodom njegovog posjeta Trogiru g. 1818, raspli- 

nula su se. Bečka vlada htjela je zbrisati svaki spomen na 
Napoleona, pa je sve francuske planove kao onaj o gradnji 
arsenala u uvali Suldun, potpuno zabacila. 

Plemstvo (nobili) je zbog političkih promjena i gubitka 
privilegija mnogo osiromašilo i odlazilo je u austrijske činov- 
nike ili »serdare«. Muškarci su se malo ženili, a vladike su 
nalazile utočište u tišini starih samostana. Posljednji potomak 
bizantinske carske obitelji Laskaris umire u ubožnici Sv. La- 
zara, a vladika Pizanela Cipiko, koja je u svojoj palači pri- 
ređivala bankete maršalu Marmontu i francuskim generali- 
ma, završava svoj život osamljena u potkrovlju. Stvara se 
tip malograđanina, koji novo potvrđuje, ali se staroga ne 
odriče. Plemićke kuće idu redom u dražbu. Biblioteke tru- 
nu u vlažnim podrumima, isprave i pergamene lutaju po ri- 
barnici i mesarnici, kod prodavača slanih srdela. U palače, 
ukrašene portalima, grbovima i latinskim izrekama, ulazi 
novi svijet. Strani putnici i antikvari kupuju dragocjenosti, 
slike i kodekse. 

Papa Lav XII dokida starodrevnu trogirsku biskupiju g. 
1828. Mjesto bivše francuske gimnazije osniva se najelemen- 
tarnija pučka škola sa tri učitelja g. 1847, koja tek g. 1862. 
dobiva četiri razreda, smještena u bivšem samostanu Sv. Mi- 
hovila. Projekt o osnutku industrijsko-ekonomsko-mehani- 
čke škole iz g. 1863. nije se ostvario. Umjesto toga uveden je 
dvoljetni ratarski tečaj. Osim ovih društvenih promjena na- 
stale su transformacije i arhitektonskih spomenika. Tvrđava 
Kamerlengo pretvara se u skladište vojničkog materijala, 
zatim u uljarnu, a napokon u magazin santorina (pržine za 
pomorske radove). Kula sv. Marka postala je klaonica. Sta- 
ra sudnica (»Loža«), porušenog krova služi kao radionica 
limara i opančara. Na Pijaci raste trava i klija žito, jer je 
tu bila »Decima«, gdje se prodavala žitarija. Crkvica sv. La- 
va iz 10. vijeka postaje kovačnica, ona sv. Stjepana (In Pla- 
nithero) krčma (danas kino Kalebota), najstarija sv. Barbare 
(iz 9.—10. v.) magazin. Najljepši dragulj na Pijaci, crkva Sv. 
Marije Rotunde (de Plathea), slična zadarskom Sv. Donatu, 
a zvana od građanstva »Sv. Sofija« kao minijatura carigrad- 
ske (valjda iz 9. v.), bila je potpuno srušena g. 1833. Na 
njezinom mjestu danas je opatski vrt. Od benediktinske opa- 
tije ostadoše četiri zida. 

G. 1824. do 1827. vladala je velika suša. G. 1832. pojavila 
se kolera, koja je pomorila oko 200 građana, a kroničari bi- 
lježe da je u gradu sav život od straha zastao i da je grad 
nalikovao pustom groblju. Već davno poznati gost ovog 

kraja — malarija, koja se širila iz močvara Blata (Pantana) 
i iz bara Solina, dugo je kosila i iscrpljavala stanovništvo. U 
noći nije bilo nikakve rasvjete osim uljanih žižaka pred ka- 
pelicama ispod dugih mračnih svodova (volata). Prvi fenje- 
ri na ulje bili su postavljeni po ulicama g. 1864. Noćnu stra- 
žu čuvali su vojnici mađarske regimente »Bači«. 


Revolucionarna g. 1848. prenula je i Trogir. Ima prilično 
podataka iz ove godine, ali još nisu objelodanjeni. Bilo je 
mnogo plakata, oglasa i pjesama. 

Vlast je u gradu preuzela Narodna Garda, koja je grad 
razdijelila u kvartove zbog osiguranja reda i mira. U Gardi 
su bili zastupani svi društveni slojevi, prijatelji slobode i 
konstitucije. Od tog vremena težaci, zanatlije, obrtnici malo 
pomalo ulaze u upravu gradske općine i u javni život. Za 
razliku od anarhije (1797) u pokretu Četrdesetosme nije bilo 
ni jedne mrtve glave. Bila su otvorena vrata hrvatskom na- 
rodnom preporodu. 

Šezdesetih godina počelo se nešto raditi. Pažnju carske 
dvorske kancelarije na Trogir svratio je prvi nadvojvoda 
Maksimiljan, kasniji meksički car. Poslije posjeta Trogiru 
g. 1899. nadvojvoda je javio u Beč ovo: »Kao što treba po- 
dignuti Split u trgovačku luku, tako treba podignuti Trogir 
u turističko mjesto.« I g. 1862. počinje se popravljati obala 
u gradu i na Čiovu, te zidati novi veliki kameni most, što 
spaja grad sa Čiovom namjesto starog istrošenog, koji je 
imao dvije kule i otvarao se polugom, te bio nepodesan za 
prolaz parobroda. »Austrijski Lloyd« iz Trsta otvara liniju 
za Trogir g. 1862. 

Poslije bitke pod Visom (1866) narodni se pokret ras- 
plamsao i borbe Hrvata s autonomašima postaju još jače i 
upornije. Žarišta narodnog preporoda u političkom i pro- 
svjetnom smjeru bila su Narodna štionica (1867) i Narodna 
glazba (1871). Autonomaška stranka konačno je pobijeđena: 
25. januara 1887. trogirska općina prelazi u hrvatske ruke. 


Za vrijeme Austrije sagrađena je na obali nova škola 
(1909), na mjestu izgorjele crkve i bratovštine Sv. Duha, te 
g. 1910. nova zgrada Suda na temeljima stare palače i kule. 
Obe su u pseudo-gotičkom stilu. Na Čiovu je podignuta zgra- 
da Režije duhana (1913). Izgrađen je novi most na Travarici 
(1906). 

Interes Austrije za Trogir pojavio se tgx prije njezinog 
izdisaja. Na Jadranskoj izložbi u Beču (1912) bio je izložen, 
skoro u narovnoj veličini, model trogirskog trga, te frag- 
menti u gipsu Radovanovog portala. G. 1913, u predvečerje 

More, borovi i parkovi okružuju grad 


prvog svjetskog rata, gradi se aeroport sa hangarima u Di- 
vuljama. 

U noći 28. oktobra 1918. bačen je u zrak spomenik cara 
Franje Josipa u gradskom parku. Austrija je propala. Grb 
dvoglavog orla bil je skinut sa svih državnih zgrada. 


U JUGOSLAVIJI 


Slomom Austrije dovršeno je tisućljetno razdoblje oku- 
pacije. Odmah sastavljeno mjesno Narodno Vijeće proglasilo 
je prisajedinjenje Trogira zajedničkoj domovini, državi Srba, 
Hrvata i Slovenaca. Narodno oduševljenje u početku bilo je 
katkada zasjenjeno propagandom talijanskog irendetizma i 
danuncijanizma. Ta se bojazan jednoga dana i obistinila. 
23. rujna 1919 stotinjak talijanskih vojnika uz desetak kami- 
ona nakrcanih mitraljezima, topovima i municijom, prešlo 
je demarkacionu liniju kod Prapatnice i upalo u Trogir. Bilo 
je proglašeno »ujedinjenje s Italijom« i imenovan »diktator 
grada«. U prvi čas iznenađeno, građanstvo se diglo i samo 
istjeralo pustolove. Kolovođe su bili kažnjeni. Istoga je dana 
američki admiral Andrews, komandant savezničke flote, 
stacionirane u Splitu, poslao jedan razarač i mir je bio us- 

postavljen. Tadašnji talijanski guverner okupiranog dijela 
Dalmacije, admiral Millo oprao je ruke od ovog komedija- 
škog pothvata, prave »trogirske Danuncijade«. 

Stara Jugoslavija je osnovala u Trogiru gradsku ško- 
lu (1912), Antimalarički institut (1922), koji je mnogo prido- 
nio uništenju uzročnika malarije u gradu i okolici, te Lje- 
čilište za malaričnu djecu u sv. Križu na Čiovu za čitavu 
dalmatinsku oblast. Uvedena je električna rasvjeta i vodo- 
vod. 


DRUGI SVJETSKI RAT I NARODNA REVOLUCIJA 


Za vrijeme drugog svjetskog rata Trogir je bio okupiran 
od fašističke Italije odmah nakon raspada stare Jugoslavije, 
19. travnja 1941. Okupator je smjesta stao brisati sve histo- 
rijske ploče i natpise na kojima se spominjalo hrvatsko ime 
i uklanjati spomenike hrvatskih velikana. Posječena je i kra- 
sna šuma u Gradini, zasađena g. 1832. Prema pučanstvu su 
poduzete drastične mjere terora, batina i ricinusa. Takav po- 
stupak izazvao je revolt stanovništva. 

Kasno u noći 22. lipnja 1941. došao je iz Splita kurir sa 
proglasom Pokrajinskog komiteta Komunističke partije Hr- 
vatske za Dalmaciju, u kojem se pozivaju komunisti, selja- 
ciiostalo građanstva na otvorenu borbu protiv okupatora. Dne 
14. srpnja iste godine izvršena je prva akcija na željezničku 
kompoziciju na pruzi Kaštel Stari—Labin, te je čitav vlak 
bio uništen. Oružjem, sakupljenim prije i u vrijeme kapitu- 
lacije stare Jugoslavije, otpočeli su prvoborci oslobodilačku 
borbu i u trogirskom kraju. 

Već 14. listopada 1941. strijeljano je četrnaest narodnih 
prvoboraca iz Splita u tvrđavi Kamerlengo. U ožujku 1942 
priključili su se trogirski partizani splitskim borcima i kre- 
nuli prema Dinari. Odmah zatim, početkom travnja, krenula 
je prva veća grupa Trogirana u partizane, a tokom istog 
mjeseca još tri jače grupe. Okupator reagira još strašnijim 
terorom — interniranjem, zatvorom, strijeljanjem i vješa- 
njem građana i seljaka iz okolice. Međutim, akcije partizana 
bile su sve češće, tako da se tuđinac nije osjećao sigurnim ni 
u samom gradu, pa je most koji spaja grad sa kopnom za- 
tvorio naročitom žicom i uveo oštri »coprifuoco« (zabranu 
kretanja od 6 sati naveče do 7 sati jutrom). 

12. rujna 1943. uslijedila je kapitulacija talijanskih snaga 
pred —narodno-oslobodilačkom vojskom. Za uspomenu tog 
historijskog događaja postavljena je na palači Suda (u kojoj 

se nalazila komanda okupatora) spomen ploča: 12. 9. 1943, 


na ovom mjestu, usprkos prisustva talijanskih vojnika, da bi 
ih prisilili da polože oružje, partizani su održali veliki na- 
rodni miting. U znak sjećanja ovu ploču podiže Savez bo- 
raca narodno-oslobodilačkog rata. Trogir, 22. 12 1951.« 

Kapitulacijom Italije i dolaskom jedinica Narodnooslo- 
bodilačke vojske, narodni ustanak u trogirskom kraju popri- 
ma masovni karakter. Formiraju se dvije brigade od novo- 
pridošlih boraca, naoružane oružjem otetim od Talijana. 

Na desetogodišnjicu narodnog ustanka u Hrvatskoj 27. 
srpnja 1951. otkriven je pred kaštel Kamerlengom brončani 
spomenik borcima trogirskog kraja, palim za slobodu i sre- 
ću svoga grada u narodnoj revoluciji. 

Kosturnica palih boraca na trogirskom groblju i mnoge 
spomen-ploče rječito govore o herojskoj borbi Trogira pro- 
tiv fašističkih okupatora u najtežim trenucima njegove du- 
ge i burne prošlosti. 

U naletu jakim snagama Trogir su 7. studenog 1943. g. 
okupirali Nijemci. 

Za vrijeme njemačke okupacije Trogir je bio nekoliko 
puta bombardiran. Najteže je bilo bombardiranje 23. veljače 
1944, kada je bio srušen veliki dio predgrađa. Pasike, crkva 
sv. Mihovila i historijski samostan Sv. Dominika. Pri povla- 
čenju Nijemci su bacili u zrak oba gradska mosta (27 listopa- 
da (1944). Protjeravši i ovog okupatora, Narodno-oslobodila- 
čka vojska je pobjedonosno ušla u grad u noći 27—28 listo- 
pada. 

Organizirana narodna vlast aktivno je djelovala i u oku- 
piranom gradu. U travnju 1942. osnovan je Gradski NOo, 
dok je partijska organizacija formirana još 1919. uspješno 
izvršavala sve revolucionarne zadatke usprkos najtežem te- 
roru. 

Na trogirskom sektoru djelovao je u toku rata Kotarski 
NOO Trogir, Kotarski komitet KPH, Kotarski komitet 
SKOJ-a, Kotarski odbor AFŽ i USAOJ-a. 

StP. OM E NICI PROSLOSTI 


Trogir je riznica umjetnosti 
B. Berenson 


akon razgledanja Trogira i njegovih spomenika 

putnik ima utisak da je posjetio živi muzej. 

Među trogirskim spomenicima iz vremenskog 

raspona od dva milenija najznačajniji su oni 

iz 13. vijeka, kad je cvala romanska umjet- 
nost u slobodnoj komuni, i iz 15. vijeka, kad se širila kićena 
gotika i mlada renesansa i kad su gradovi na Mediteranu 
bili središta svjetske trgovine i ekonomskog blagostanja. 
Umjetnička strujanja dolazila su k nama sa strane, ali su 
ona našla ovdje podesan teren i prirodno tlo. Postojala je 
i kod nas jedna umjetnička tradicija. Ako su se začetnici 
renesanse Donatello i Brunelleschi nadahnuli za svoja djela 
promatrajući, ali ne kopirajući, antikne spomenike na rim- 
skom Forumu,zašto bismo starim majstorima splitske ili 
trogirske škole zanijekali ili prešutjeli  nadahnjivanja na 
antiknim spomenicima u Solinu ili u Dioklecijanovoj palači? 
Kod nas je na primorju ((Parathalassia) bio održan konti- 
nuitet sa prošlošću — i politički, i administrativno, i umjet- 
nički. 

Osim ove klasične inspiracije, Trogir je imao u nepo- 
srednoj blizini poznate kamenolome. Karakteristika trogir- 
skih spomenika leži i u tome što su oni u skladu sa priro- 
dom i sa historijskim razvojem. Nisu ni raskošni ni prvo- 
razredni, ali odgovaraju stvarnom kulturnom stanju i raz- 
vitku grada. Domaći majstor Radovan i gradski načelnik 
Nija, Trogirani, nalaze se na istoj kulturnoj visini sa bis- 
kupom Treguanom, koji je došao iz Danteove Firence. Hu- 
manista Korijolan Cipiko i biskup Jakov Turlon pozivaju 
Nikolu Firentinca, da gradi kapelu Sv. Ivana (gradnjom te 
kapele dolazi po prvi put renesansa u naše krajeve). Ali ne 
zaboravimo, da talijanski majstori Andrija Bregno i Mino 
da Fiesole, te kardinali Riario i Barba pozivaju jednog Tro- 
girana, kipara Ivana Duknovića, da podiže spomenike u Ri- 
mu. U 15. vijeku, istodobno Nikola Firentinac gradi rene- 
sansnu kapelu u Trogiru, a Ivan Trogiranin gradi u bazilici 


Spomenik palim borcima, rad I. Mirkovića 

Sv. Petra u Rimu nadgrobni spomenik papi Pavlu II, jedno 
od prvih djela renesanse u samoj Italiji. 

Drugi stranac, Andrija Aleši iz Albanije, gradi Krstio- 
nicu, ali zato Trogiranin Jakov Stanošević ((Statileo) gradi 
i kipovima ukrasuje crkve i dvorce u Mađarskoj. 

Druga karakteristika trogirskih spomenika je u tome da 
su sabrani na malom prostoru. Pravo je kazao Berenson, po- 
znati stručnjak umjetnosti, da je Trogird riznica umjetnosti, 
ako ne možda po vrijednosti svojih spomenika, ali svakako 
po njihovom smještaju i po cijelom ambijentu. Trogir je 
smatran za najveći skup umjetnina u Evropi, okupljen na 
tako uzanom i malom prostoru. 

Kad dođemo u Trogir parobrodom, na obali ćemo zapa- 
ziti štandarac — stup, na kojem se u mletačko doba 
vijala zastava (stendarda, odatle pučki naziv »štandarac«) 
kao simbol državne vlasti. Kameni stup je iz g. 1605. I danas 
u svečanim prigodama na njemu vije narodni barjak. 

U grad se ulazi kroz Gradska vrata (Porta civitatis), sa- 
građena u renesansnom stilu g. 1593. Drvene vratnice sa 
šiljastim čavlima sačuvale su prvobitni oblik. Na pragu se 
čita ovaj latinski natpis: 

Delfin Delfino pretor i vitez pobrinuo se da se ovaj 

grad, nekoć rimski, osobito plemenit zbog svoje 

starine i zbog glasovitih ljudi, koji su se u njemu 

rodili, zaštićen vječnom obranom svoga biskupa bla- 

ženog Ivana, ukrasi ovim zaista odličnim vratima. 
G. G. 1593 

Uz gradska vrata, prislonjena uz zid crkve Sv. Nikole, 
smjestila se Mala loža ili ribarnica. Nekoć je to bila 
čekaonica za strance koji su dolazili u grad, i zaklonište od 
ljetne žege, zimskih kiša i nepogoda. Podignuta je, kako 
svjedoči grb na jednom stupu lože, od gradskog kneza Alek- 
sandra Lipomana ((1524—1527). 

Ako dođemo u grad s kopnene strane, sa sjevera, vidimo 
»Kopnena vrata« (Porto terrae fermae), sagrađena u rene- 
sansnom stilu u vrijeme generalnog providura Antonija 
Bernarda (1656—1660), čiji je grb uklesan na luku. Nad vra- 
tima je kip Sv. Ivana, zaštitnika grada. (U srednjem vijeku 
je grad, potpuno opasan zidinama, imao još i ova vrata: Sv. 
Duha (u obliku renesansnog ciborija), Sv. Roka i vrata Ka- 
merlenga — zapovjednika tvrđave — blizu Sv. Domnika). 

Ušavši u grad kroz ova vrata, tijesnim krivudavim sre- 
dovječnim ulicama dolazimo na glavni, Narodni trg (Pija- 
ca). Tu kuca srce srada i ovdje nam se otvara pozornica na 

Dvorište palače Cipiko, sada turistički biro 

Dvorište općinske palače (nekoć kneževa dvora) 

kojoj možemo živo pratiti sve ono, što nam povijest grada 
priča. Ovdje je svaki vijek ostavio svoj neizbrisivi pečat. U 
skučenom prostoru između Komune, Bazilike — Katedrale i 
Lože odvijao se bogati i šaroliki život. U srednjem vijeku 
pod lukovima romanskih prozora i vratiju u obliku potkove 
građanin je trgovao, pravio ugovore, kupoprodaje i oporuke 
pred notarima. Zlatari su spremali miraz za razne Gojčice, 
Drage i Pridrage, Lipe i Pribe, Bune i Radoslave. Oovdje su 
se odigravale borbe, dvoboji i krvava obračunavanja između 
dviju najjačih stranaka srednjeg vijeka: Ekstrinzeka (izva- 
njana, bjegunaca) i Intrinzeka (unutarnjih), padale osude 
u Loži, anateme i interdikti od nemirnog biskupa Lampri- 
dija. Trg je vidio izgon patarena i heretika, pobune pučana 
protiv bana Ivana Čuza i nobila protiv Mladena i Domalda, 
koji je za porugu bio vođen po gradu oborene glave, posute 
pepelom i okovana vrata. Najkrvavija buna pučana bila je 
1357/58. god. pod vodstvom Jakova Arcidjakona, kad su 
mnoge kuće plemića i crkvenih velikodostojnika bile oplja- 
čkane a neke i spaljene. Ovim trgom su za vrijeme kuge 
prolazile pokorničke procesije flagelanata (bičevalaca) sa 
kukuljicama i maskama. Gledalo je prolivenu krv podestata 
Matije Zore i stratišta anarhije, slušao krikove veselja i tuge, 
uzdisaje osuđenih i javno privezanih o stup sramote (»na 
berlinu«), riječi osvete i opraštanja. Na trgu se nalaze naj- 
glavnije reprezentativne zgrade Trogira. 


PALAČA KOMUNE (PALATIUM COMMUNIS) 


Općinski dom ili Komuna (municipij) sagrađen je u 15. 
vijeku na temeljima starog kneževskog dvora. Pročelje je u 
romanskom stilu, a unutarnje stubište u gotičkom. Neki frag- 
menti pripisuju se radionici Mateja Gojkovića. Na vratima 
je općinski grb: gradski bedemi sa dvije kule, a u sredini 
zvonik, dok na vratima stoji gradski patron Sv. Ivan u 
biskupskom ornatu. U grbu, koji je više-manje sličan grbo- 
vima ostalih dalmatinskih gradova, nalazi se i zvijezda-re- 
patica. 


U palači je bilo gradsko kazalište sa ložama. Općina je 
imala uređenu kancelariju i arhiv sa obilnim materijalom 
isprava, koje su važne za pravnu povijest srednjega vijeka, 
a bolje su se sačuvale od sličnih u Italiji. Dokumenti su bili 
iz 13—16 vijeka. Za vrijeme talijanske okupacije, 25 travnja 
1943, uslijed požara općinske zgrade, ovaj važni arhiv skoro 

je sav postradao. Staru općinsku palaču, koja je bila veoma 
trošna, restaurirala je i obnovila hrvatska općina g. 1890. 

U dvorištu su skladno uzidani grbovi i razni natpisi iz 
prošlih vjekova. Dvorište sa visokim stepenicima podsjeća na 
Palazzo del Podesta u Firenci. Lijepo je sačuvan jedan stup 
sa kapitelom kićene gotike sa bujnim lišćem i jedna karak- 
teristična kamena glava, koja po tradiciji prikazuje portret 
arhitekta Mateja Gojkovića, graditelja zvonika. 


LOŽA 


Važan dio gradskog života obavljao se u otvorenoj Loži 
(Logeion, Loggia), gdje je bila javna Sudnica. Prije mle- 
tačke dobe ovdje je bio pokriveni trijem sa stupovima, gdje 
su se vodili javni poslovi, priređivale svečanosti, gdje se su- 
dilo, kako svjedoče isprave još iz g. 1311. Tu se katkada pri- 
državalo i plemiće (umjesto tamnice), ako ne bi isplatili pre- 
suđene svote. Ženama je bio zabranjen pristup u Ložu (njima 
se sudilo u trijemu crkve Sv. Marije na trgu). Loža je bila 
više puta popravljena. Sadašnji oblik Lože je iz 15. vijeka. 
Ima šest visokih stupova sa ukrašenim kapitelima iz raznih 
epoha, a jedan ima kapitel sa lozicom romaničko-gotičkog 
tipa, na kojem je uklesan Loredanov grb (1420). Na istočnom 
zidu napravio je g. 1471. Nikola Firentinac veliki renesansni 
relijef, podijeljen u više pravokutnih polja. Iznad njega je 
alegorija Pravde, koju predstavlja ženska figura, koja sjedi 
na zemaljskoj kugli s krilima. U lijevoj ruci drži tezulju, da 
pravedno odmjeri dobra i zla djela. Poviše figure je natpis: 
Pro aequitate (za pravednost). Dva krilata dječaka u okru- 
glim medaljonima nose otvorene svitke, ispisane riječima 
koje slave Pravdu: »Ti, kraljice, upravljaš stožerima i čita- 
vim svijetom, po tebi pravo živi i svatko dobiva ono, što mu 
pripada.« 

Apoteozu Pravde prate sa strane kipovi Sv. Ivana, koji 
drži u ruci model grada i Sv. Lovre, gradskih zaštitnika. 
Relijef je uokviren raskošnim kandelabrima s plamećkom i 
zdjelom voća. Na relijefu je gradski grb. Drugi grbovi kne- 
zova svjedoče o kasnijem renoviranju Lože. Na prvom pila- 
stru lože stoje ploče sa biblijskim opomenama sucima, a do 
njega stup sramote (berlina, klade, columna infamiae), o koji 
su zločinci bili sapinjani i izvrgnuti ruglu cijeloga grada. I 
danas se vide ostaci lanaca. Loža je restaurirana 1890. 

Toranj s gradskim satom jest bivša crkva Sv. Sebastija- 
na. Fasada je renesansna, od Nikole Firentinca (1477). Na 
njoj su kipovi Krista-Spasitelja i Sv. Sebastijana, te grbovi 
biskupa Turlona i kneza Malipiera. Iz ove crkvice ulazilo se 
u glasovitu crkvu Sv. Marije Rotund e, srušenu e. 1833. 

Mala Piramida na trgu je spomenik knezu Dominiku 
Miniju, koji je preuredio i proširig trg. g. 1600. 

Odmah uz Ložu nalazi se najstarija trogirska crkva Sv. 
Barbare (ili Sv. Martina). Sagrađena je u 9—10. vijeku. Izva- 
na joj se vidi samo dio fasade, jer su ostali dijelovi posvema 
pokriveni susjednim zgradama. Jedan stup sa prepolovlje- 
nim korintskim kapitelom podržava predvorje. Crkvica je 
zapravo mala bazilika na tri broda. Cijela arhitektura sa 
krstatim svodovima podsjeća na slične tipične građevine iz 
doba hrvatske narodne dinastije. Svi plastični ukrasi i ple- 
terni ornamenti su starohrvatski. Malene lađe razdijeljene 
su stupovima različitih kapitela, rimskih, starokršćanskih i 
ravenatskih. Materijal je primitivan, sakupljen od »spolia« 
ranijih epoha. Graditelji ove baziličice bili su skromni i gra- 
dili su na oko, bez šestila. Oltar je napravljen od jednog fIrag- 
menta rimskog kaneliranog stupa i tipičan je primjer starin- 
skog oltara na jednu nogu. Nadvratnik je urešen pleternom 
ornamentikom s natpisom, koji spominje da su crkvu sagra- 
dili prior (načelnik) Majus i njegov rođak Petar. Zidovi ima- 
ju plitke udubine (niše), a nekad je postojala i pregrada (sep- 
tum), koju je, kako natpis ukrašen pleterom govori, podigao 
neki Petar i njegova žena Dobrica. Crkvica je imala čevero- 
kutnu kupolu. Nekoć je imala i svoju bratovštinu i bila za- 
vjetna crkva vojnika-bombardaša i rudara. Restaurirana je 
g. 1931. 


KATEDRALA SV. LOVRIJENCA 


Na trgu je i najmonumentalnija građevina Trogira — 
katedrala Sv. Lovrijenca. Sagrađena je u 183. stoljeću na te- 
meljima starije bazilike, srušene od Saracena godine 1123. 
Posvećena je sv. Lovrijencu, đakonu i mučeniku, ali je narod 
zove obično imenom Sv. Ivana, čije tijelo u njoj počiva. Ona 
ima tloris svedene romanske bazilike na tri lađe, sa prostra- 
nim predvorjem (atrium, narthex) i sa tri apside polukružnog 
oblika. Predstavlja masivnu, veličanstvenu građevinu  ro- 
manskog stila. Centralnu, širu lađu dijeli od pobočnih lađa 
osam jakih pilastara. Na dnu se diže visoka glavna apsida 
(tribuna). Sve je u romanskom stilu, samo je svod centralne 

lađe poprimio u svojim križnim lukovima oštrinu gotičkog 
stila, a takav je i glavni okrugli prozor (ruža ili zvijezda) na 
pročelju. Ova gotička rekonstrukcija nadošla je u 14. vijeku, 
a bilo je popravaka i iza g. 1420, poslije bombardiranja 
sa strane Mlečana. Apside imaju prozore. Unutrašnjost je 
polutamna i mistična, jer graditelj nije dozvolio da kroz 
visoke i uske prozore na apsidama i kroz dvije ruže prodre 
prejaka svjetlost u hram. Na zidovima iznutra i izvana po- 
stavljeni su kontraforti u obliku lezena. 

U katedralu se ulazi kroz Radovanov portal ili sa južne 
strane, kroz pobočna (kneževska) vrata. Ovaj južni portal, 
tako lijep i jednostavan, u čistoj romanici, u svojem timpa- 
nonu oko križnog prozorčića spominje datum gradnje: g. 
1213, za biskupa Treguana i priora Ilije. 

Radovanov Portal ostavlja na posmatrača harmoničan i 
neizbrisiv dojam. Sagrađen je g. 1240. od majstora Radovana. 
Na donjem rubu timpanona čita se ovaj natpis (ranogotičkim 
slovima): 

Vrata je sagradio, 1240 godina poslije nego je ro- 

dila slavna Djevica, Radovan, najodličniji u ovoj 

umjetnosti, kako se vidi po kipovima i relijefima, 

za biskupa Treguna Toskanca iz cvjetnog grada. 

Okvir portala sačinjavaju dva snažna lava na konzola- 
ma, s bujnom kovrčastom grivom. S desne strane na hrptu 
lava stoji Adam, a lav drži u šapama zmaja. S lijeve strane 
nalazi se Eva nad lavicom, koja drži zgnječeno janje, dok mirno 
počivaju dva njena lavića. Kipovi Adama i Eve su u priro- 
dnoj veličini. Na stupcima do njih prikazani su razni apostoli 
i sveci, zatim alegorije mjeseci sa simbolima zodijaka. Sli- 
jede stupci sa prikazama raznih zvijeri, lova, borbe čovjeka 
sa životinjama u okviru fantastičnih dekoracija. Na podno- 
žju portala osam snažnih muških likova, izrađenih u jakom 
relijefu, na zgrbljenim plećima nose sav teret stupova. Svaki 
je za sebe karakterističan po nošnji, obući i tipu. 

Gornji dio portala sastoji se od lunete (timpano- 
na) i lukova povrh nje. Na timpanonu je prikazano rođenje 
Kristovo. Povrh lunete na unutarnjem luku prikazana je 
Blagovijest, poklon Mudraca i grupa anđela. Na izvanjskom 
luku urezano je deset prizora iz Novog Zavjeta. U 14. vijeku 
nad romanskim portalom nadograđen je gotički zabat, u isto 
doba kad je podignuto i predvorje (atrium) u stilu rane apu- 
lijske gotike. Na vrhu zabata je kip Sv. Lovre. 

U unutrašnjosti katedrale ističe se Veliki žrtvenik 
u obliku baldakina (ciborij) od mramora, djelo majstora 

Mavra iz 14. vijeka. Današnji oltar sa tabernakulom i kipo- 
vima Sv. Ivana i Sv. Lovre je u stilu baroka iz 18. vijeka. 
Kod biskupske katedrale uzidan je lijep gotički tabernakul iz 
14. vijeka. S desne strane oltara nalazi se bunar sa kruni- 
štem (iz g. 1661). Osmerokutna propovjedaonica (pul- 
pit ili ambon) sa krasnim romaničkim kapitelima, djelo je 
domaće umjetničke škole iz 13. vijeka. 

U koru je odličan spomenik drvene plastike gotičkog 
stila. Korska sjedala ukrašena su ornamentima kićene gotike 
a povrh sjedala su ukrasi s lisnatim kapitelićima, sa lišćem i 
raznim likovima. Kor je djelo majstora Ivana Budislavića, 
rezbara, koji je dugo živio u Trogiru i tu imao svoje posjede 
(15. vijek). 

Biser katedrale je Kapela Sv. Ivana Trogirskoga. Izvan 
Toskane, ona je jedan od najljepših renesansnih spomenika | 
u Evropi, a najljepši u Dalmaciji. Počela se graditi g. 1468, | 
a dovršena je oko g. 1497. Glavni arhitekt i kipar kapele je [ 
Nikola Firentinac (umro 1505), učenik Donatella. On je prvi 
donio renesansnu umjetnost u Trogir, odakle se kasnije po 
njemu i po njegovim učenicima raširila po Dalmaciji. Ne | 
zna se za njegovo prezime, pa ga se nazivlje Firentincem po 
rodnom mjestu. Njegov saradnik kod gradnje i ukrašivanja | 
kapele bio je Andrija Ileši, Arbanas iz Drača (f 1503). | 
- Kapela ima oblik pravokutne prostorije, elegantne dvo- ' 
rane presvođene polucilindričnim svodom. Svi zidovi i strop 
bogato su ukrašeni dekoracijama, relijefima i kipovima. Ona 
je ujedno i kapela i mauzolej. Uz podnožje su postavljeni 
krilati dječaci, koji proviruju sa zapaljenim, uzdignutim ba- 
kljama kroz poluotvorena vratašca. Mali okrugli prozorčići 
služili su prvobitno kao jedini izvor svijetla, što i odgovara 
polutami grobnice. Tek kasnije su otvorena četiri velika pro- 
zora. U dubokim oblim nišama postavljeno je dvanaest ki- 
pova u naravnoj veličini, od raznih majstora. Najljepši su od 
Firentinca. Kip mladenačkog Sv. Ivana Evanđeliste je djelo 
Ivana Duknovića Trogiranina (Johannes Dalmata), kako se 
tek nedavno otkrilo. U luneti je velika relijefna kompozicija 
Marijinog Krunisanja. Na kasetiranom svodu je medaljon 
okružen glavama kerubina i serafina. 


U kapeli na oltaru postavljen je sarkofag, u kojem su | 
sahranjene moći biskupa i zaštitnika grada Sv. Ivana (umro 
14. XI 1111). Sarkofag sa svečevim kipom od crvenog mra- 
mora izrađen je u gotičkom stilu u 14. vijeku. Barokni kipovi | 
anđela oko sarkofaga postavljeni su u 18. vijeku. Na sredini 
kapele je grobnica trogirskih biskupa. Na ulazu u kapelu po- 

stavljene su nadgrobne ploče bana Mladena Šubića i biskupa 
Turlona. 

Kapelica Sv. Jere sagrađena je od Mikice Sobota u 15. 
vijeku. Ima lijepi poliptih iz iste dobe Blaža Jurjeva Trogi- 
ranina i nekoliko baroknih slika. Kao arhitekti ove kapelice 
spominju se majstori Gruato i Račić. 

Na oltaru Sv. Križa je krasno propelo iz 16. vijeka. a na 
oltaru Jubileja je slika Krštenja od škole Bonifacija iz Vero- 
ne (16. vijek). Na oltaru Imena Marijinog na vrhu je Gospi- 
na slika škole Gentile da Fabriano (1360—1427). 

Na stupu pred  —propovjedaonicom je slika Sv. 
Augustina, dominikanca iz trogirske obitelji Kažotić, djelo 
Palme Mlađega (1599). Na pilastrima su postavljene slike 
majstora Dominika Sagomana (1738), Augustina Ridolfi (18. 
V.), dok su dvije slike na pilonima iznad kora djelo mletač- 
kog slikara Ticijanove škole Aleksandra Varotari-Padovani- 
no (1590-1650). 

Na sredini crkve visi velika drvena svjetiljka (čoka) u 
obliku dvostrukog grčkog križa iz g. 1561. 

Kod oltara Sv. Križa u zidu se nalazi moćnik (relikvi- 
jarij), a među tim srebrenim i zlatnim relikvijama najvažni- 
ja je ruka Sv. Ivana, koju nosi anđeo. Današnje moderne 
orgulje, jedne od najboljih u državi, napravio je domaći 
majstor Milan Majdak iz Vrapča kod Zagreba g. 1940. U ka- 
tedrali su grobnice: Mladena III Šubića (t 1438) i našeg 
najvećeg humaniste Frana Trankvila Andronika (t 1582), dok 
se ne zna, kud je nestala grobnica Belinog nećaka princa Vi- 
lima (t 1242). 


Riznica (sakristija.) U riznici su dvije velike slike rane 
mletačke renesanse, koje prikazuju u pustinjskom pesjažu 
Sv. Jerolima i Sv. Ivana Krstitelja. Ove slike za vratnice sta- 
rih orgulja napravio je Gentile Bellini (1426—1507), brat 
Gianbellina. Autor slike »Sv. Martin i prosjak« je Salvator 
Rosa (1615—1673). Interesantna zbog mnoštva figura je slika 
kamenovanja sv. Stjepana od nepoznatog majstora. »Mado- 
na s djetetom« sa zlatnom pozadinom, s anđelima i ružičnja- 
kom je vrlo vrijedna slika majstora Blaža Jurjeva Trogira- 
nina iz 15. vijeka. Slika na ploči od škriljevca, koja prika- 
zuje susret izraelskog suca i vojskovođe Jefteja sa kćerkom, 
u nošnji setečenta, jest po svoj prilici djelo jednog kasnijeg 
učenika Rubensova. Slika »Davida« je iz 17. vijeka. 

Od liturgijskih predmeta interesantan je osten- 
zorij sa okruglom čašom od planinskog kristala, gotička zla- 
tarska radnja iz 14.—195. v. Triptihon od bjelokosti je iz 15. 


Kipovi iz renesansne kapele sv. 47 
Ivana, djelo Nikole Firentinca 





vijeka, srebrni vrč (lavabo) darovala je ugarsko-hrvatska 
kraljica Jelisaveta, žena Ludovika Velikoga Anžuvinca (1342 
—1382). Kraljica se rodila u Trogiru kao kći Jelene Šubić i 
bosanskog kneza Vladislava Kotromanića. Ona je darovala 
katedrali i dvije pozlaćene ruke prekrite filigranskom arabe- 
skom i dragim kamenjem za moći Sv. Ivana. (Ona je i do- 
natorka poznate rake sv. Šimuna u Zadru). U riznici se po- 
kazuje i kukuljica plašta Bele IV sa slikom sv. Martina, 
izvezenom dragocjenim kamenjem, koju je po predaji da- 
rovao katedrali. Tu je i jedna mitra romaničkog oblika iz 14. 
stoljeća. 

Od starog crkvenog ruha najvažniji je paramenat 
u crvenom baršunu sa izvezenim svetačkim likovima, u arka- 
dicama pod baldakinima iz druge polovice 15. stoljeća. 

Izložen je i Evanđelistar iz 13. v. sa bogatim mi- 
nijaturama i beneventanskim pismom, sa starim muzičkim 
notama (neumi). 

Od liturgijskih knjiga na pergameni vrlo je dragocjen 
Lekcionar, obložen srebrnim pločama. Lekcionar, koji 
sadrži poslanice (epistole), potiče iz 13. v. Njegova važnost je 
u tome, što iznad teksta ima zapisan i napjev, a sam tekst je 
mnogo proširen, pa spada u srednjovjekovnu književnu vrstu 
tzv. »troparija«. Bogati rukopis s brojnim malim inicijalima, 
sa slikom Kalvarije u. zlatu jest Misal iz g. 1394 (vrlo zna- 
čajan). 

Ove dragocjenosti izložene su u posebnoj zbirci katedra- 
le. Na ulazu u sakristiju (riznicu) s lijeve strane nalaze se 
krasni kasnogotički ormar iz 15. v. od orahovine sa inter- 
zijom različitih geometrijskih motiva. Korniž i vijenci oba- 
vijeni lozicom i lišćem, ukrašeni su upravo fantastičnom flo- 
rom i faunom, igrom djece i anđela. Ovo rezbarsko djelo ki- 
ćene gotičke plastike pripisuje se majstoru Grguru Vidovu. 

U sakristije su još i grbovi trogirskih biskupa. Hronolo- 
ška serija počima sa jedanaestim vijekom, a svršava g. 1828, 
kad je trogirska biskupija bila ukinuta. 

Uz sakristiju sagrađenu u 15. vijeku, nalazi se K aptol- 
ska biblioteka, nova zgrada iz g. 1862. U njoj su razne 
isprave, dokumenti, pergamene od 13. vijeka nadalje. Posje- 
duje 17 iluminiranih kodeksa i nešto inkunabula. Stari g0- 
tički kapvtolski pečat je dar Marije Laskaris, žene kralja 
Bele. 

U predvorju katedrale nalazi se Krstionica. Nad vratima 
bogatog dekora cvijeća i voća diže se veliki impozantni reli- 
jef Kristovog krštenja sa snažnim, krepkim figurama, koje 

Poliptih Blaža Jurjeva Trogranina iz sv. Jakova 


nam navješćuju suton gotičke ukočenosti, a zoru nove umjet- 
nosti — renesanse. Unutrašnjost krstionice je sinteza kićene 
gotike i renesanse, skladnog i harmoničnog slivanja ovih 
dvaju stilova. Krstionica je četverokutna, presvođena bačva- 
stim svodom, koji svršava u šiljasti gotički luk. Naokolo se 
renesansni dječaci igraju povezani vijencima cvijeća, puni 
života i veselja. Graditelj ove krstionice je Andrija Aleši 
Dračanin, kako je napisano nad vratima s unutarnje strane, <. 
1467. Majstor _ Andrija primio je motive kićene gotike od 
Jurja Šibenčanina, a renesansne od Nikole Firentinca, koji 
je tada došao u Trogir. 

Kamenica za krštenje ima kao podnožje skupinu krasnih 
dječaka. Visoko, poviše oltara, na kojemu je kip sv. Ivana 
Krstitelja, vidi se veliki relijef sv. Jeronima Dalmatinca 
(f 420) u pustinji, okruženog zmajevima i zmijama. Ovaj je 
Alešijev relijef vrlo interesantan zbog kiparske virtuoznosti, 


a i zbog svoje tople patine. 


Zvonik se dugo gradio. Po prvobitnom nacrtu moralo še 
podići dva zvonika, ali se od toga odustalo, jer je i ovaj je- 
dan tražio mnogo novčanih žrtava i preko dvije stotine go- 
dina da bude dovršen. Zvonik je sagrađen nad predvorjem. 
Počeo se graditi svakako u 14. v., jer se gradnja spominje već 
8. 1405. G. 1420 Mlečani su ga znatno oštetili prigodom bomi- 
bardiranja grada. Domaći majstor Matej Gojković popravio 

je prvi sprat g. 1422. On je sa majstorom Stjepanom nastavio 
gradnju zvonika. Prvi sprat zvonika sagrađen je masivno i 
solidno sa biforama u stilu južnoitalske gotike. Drugi sprat je 
djelo _ Mateja Gojkovića, u stilu kićene gotike. Svo- 
jom elegancijom, prozračnošću i uresnim motivima naliči 
na kamene čipke. Bio je gotov koncem 15. v. Zatim je ra- 
dnja zastala. Nedovršeni zvonik stršio je na sramotu građana 
baš u doba, kad su se svi primorski gradovi natjecali koji će 
imati veći i ljepši »kampanil« (odatle je i nastao poznati dal- 
matinski »kampanilizam«. Dovršenje zvonika, odnosno na- 
dogradnja trećeg sprata, bila je povjerena mladom majstoru 
Trifunu Bokaniću Bračaninu, koji je dovršio rad g. 1598. 
Treći sprat, iako sadrži elemente renesanse i baroka, ipak je 
harmonično usklađen s ostalim spratovima. Nad njim je pi- 
ramida kao završetak. Na četiri ugla podnožja (atike) pira- 
mide postavljeni su kipovi četiri Evanđelista, djela mletačkog 
kipara Aleksandra Vittoria (1525—1608). 

Monumentalni trogirski zvonik (visok 47 m) je jedan od 
najljepših ne samo u Dalmaciji, već i na obalama Meditera- 
na. 

Dovršena je konačno i gradnja katedrale, koja je tra- 
jala četiri stoljeća: od g. 1200. do 1598. Za to veliko djelo 
skromni natpis u zlatnim slovima u katedrali kaže samo 
dvije kratke riječi: »Numquam prius 1598« (nikada prije 
1598). Veliko zvono »Bumbal« saliveno je od Francuza Jeana 
Gaillarda iz Lorene g. 1629 i nosi francuski natpis. 


OSTALE CRKVE 


Poslije katedrale najvažniji historijski i umjetnički spo- 
menik Trogira je benediktinska opatija sv. Ivana Krstitelja. 
Jednobrodna romanska građevina s kvadratnom apsidom, 
sva od lijepo tesanog domaćeg kamena potječe iz 13 vijeka. 
Jednostavni romanički portal ima na timpanonu relijef Ja- 
ganjca. U 14. v. bila je nešto produžena prema zapadu, a iz 
istog doba je i bogato razgranata zvijejda. Crkva ima in- 
teresantan zvonik »na preslici«, sagrađen oko g. 1315. U 
crkvi se vide ostaci fresaka, a zna se da je ovdje radio slikar 
teresantan zvonik »na preslicu«, sagrađen oko g. 1315. U 
crkvi se vide ostaci fresaka 12. i 13. vijeka. Ovdje je radio 
slikar Blaž Trogiranin (Blasius pictor de Tragurio) te se 
vjerojatno u toj crkvi nalazio poliptih, sada u Katedrali. 

U opatiji je bilo više grobnica, među kojima se ističe 
grobnica obitelji Cipiko. Humanista Korijolan Cipiko povje- 

Sv. Agata, rad majstora Nikole Grassija iz 18. st. 


rio je izradu ove grobnice Nikoli Firentincu oko g. 1470. Maj- 
stor je izradio veliki relijef (Pieta) sa jakim realizmom. Tra- 
gika smrti, velika bol na licima raznih figura, doimlje se 
snažno i sugestivno, pa se ovaj relijef ubraja među najljepša 
djela renesansne plastike u Dalmaciji, a smatran je od stru- 
čnjaka kao preteča umjetničkih kompozicionih načela, koja 
će vladati u zlatno doba Činkvečenta. 

Na sredini crkve je nadgrobna ploča borbenog opata 
Savina (umro 1348) u opatskom ornatu, koja se smatra za 
najstariju sačuvanu ploču sa likom pokojnika na dalmatin- 
skom primorju. 

Stari benediktinci imali su i »skriptorium«, radionicu 
za prepisivanje i ukras knjiga. Bili su domaći ljudi, Hrvati 
kako svjedoče njihova imena: Savin, Drago, Deša, Voljko, 
Obradov, Končilica, Radovan itd. 

Na obali kod gradskih vrata je ženski benediktinski sa- 
mostan sa crkvom sv. Nikole (prije sv. Dujma), utemeljen g. 
1064. Samostan je bio proširen u 16 vijeku, kad je obitelj Vi- 
turi darovala jedan dio svoje palače i kulu s3, velikim balko- 
nom, koja se i danas diže na obali. Unutrašnjost crkve je ba- 
rokna. Ima više baroknih medaljona i slika. 

U klaustru je uzidan već spomenuti natpis, te ploča, 
koja spominje kralja Ludovika i bana Berislavića (1520). Na- 
tpis na ploči je interesantan po tome što spominje da su tro- 
Sirske mlinice bile na »kraljevskom terenu«. Time se doka- 
zuje da su granice ondašnje Hrvatske dopirale skoro do zi- 
dina samoga Trogira. U samostanu se čuva relijef Kairosa. 
Zvonik je građen g. 1598. 

G. 1854, našao je u knjižnici samostana Ivan Kukuljević 
zbirku pjesama najstarijih hrvatskih pjesnika (Marka Maru- 
lića i drugih) iz g. 1575. pod imenom »Vrtal«, koju je sastavio 
Petar Lučić, otac povjesničara Ivana. Ova najstarija anto- 
logija hrvatske umjetne poezije nalazi se u Akademiji u Za- 
grebu. 

U samostanskoj zbirci veliki drveni polihromni poliptih s 
relijefnom Gospom i svecima, izrađen u 15. v. Ubraja se 
među rijetke umjetnine, jer spaja slikarstvo i kiparstvo. 
Još se nalazi slikano raspelo Paola Veneziana (14.- VJYI1 
slike Nikole Grassija. 

Po lokainoj tradiciji u ovom je samostanu neko vrijeme 
boravila Dobrila Vituri, protagonistkinja popularnog romana 
»Miljenko i Dobrila«, što ga je napisao romantični pisac Ma- 
rko Kažotić Trogiranin (1804—1842). 

Na obali je samostan i crkva sv. Dominika. Jednobrodna, 
prostrana crkva sa pravokutnim korom, drvenim krovom, 
uzanim šiljastim prozorima i sa golim zidovima tipičan je 
primjer gotičke crkve, kako ih je gradio red Dominikanaca 
u 14. vijeku. Portal je izrađen oko g. 1372. od majstora Nikole 
Dente iz Mletaka. 

U crkvi se nalazi nadgrobni spomenik obitelji 
Sobota, djelo Nikole Firentinca (g. 1469). U luneti je izra- 
đeno Oplakivanje Krista (Pieta), dok na konzoloma stoje dva 
snažna lava, od kojih jedan simbolizira tužnu rezignaciju, a 
drugi osvetu. 

Oltarna slika »Obrezovanje Kristovo« je djelo Palme 
Mlađega (1607), a Sv. Rozarija je od škole Bassano. Jedan 
medaljon »Gospa s djetetom i pretečom« pripisuje se šiben- 
skom slikaru Jurju Čulinoviću, zvanom Schiavonetto (1436 — 
1504). U samostanu se čuva šest slika na drvetu, dijelovi po- 


liptiha, koji je nekoć krasio crkvu, rad Blaža Trogiranina 
iz 15. v. Uz crkvu je umjetnički klaustar s arkada- 
ma, kruništem zdenca i terasom iz 15. vijeka. Bio je bomba:- 
diran g. 1944, sada potpuno renoviran u originalnom stilu. U 
njemu je gradski Lapidarij. 

U crkvi sv. Petra u gradu ima također nekoliko vrijednih 
spomenika. Portal sa kipom sv. Petra je u stilu renesanse, 
djelo škole Nikole Firentinca. Strop crkve je od dekoriranog 
drva. Glavni oltar s kipovima postola je barokan. Oko veli- 
kog Propela slike evanđelista od škole slikara Chioggiotta. 
Barokni ormar za orgulje napravljen je u 17. vijeku. U crkvi 
su sačuvane slike, donešene iz napuštenih i srušenih crkava 
po gradu, te izgleda kao mala pinakoteka. Tako slika Sv. 
Martina od Bossana, slika Svih Svetih od slikara Baldisara 
d'Anna (1590—1650) itd. U sakristiji se nalazi drveni kip 
mrtvog Krista, radnja gotičkog stila jednog pučkog majstora 
iz 19. v. Uz crkvu je bio ženski benediktinski samostan, koji 
je uništen požarom g. 1796, a bio je utemeljen u 183. vijeku. 

Crkva sv. Mihovila (uz bivši ženski benediktinski somo- 
stan, dokinut za Napoleona) srušena je bombardiranjem g. 
1944. Slike, pošteđene od propasti, čuvaju se u crkvi Sv. Pe- 
tra. Ostao je samo vitki zvonik, sagrađen g. 1595, popravljen 
1952. 

Ljubitelji umjetnosti i starina naći će i u drugim crkva- 
ma razne vrijedne slike, crkveni namještaj i predmete umje- 
tničkog obrta. 


PLEMIĆKE PALAČE 


Na Narodnom trgu uz katedralu i općinsku palaču naj- 
više se ističe velika masivna zgrada palače Cipiko. Zapravo 
postoje dvije palače, stara i nova, koje danas dijeli ulica, a 
nekoć su bile spojene svodom, do požara u 15. vijeku. Palača 
Cipiko jedna je od ljepših u Dalmaciji. Njeno pročelje pre- 
ma trgu katedrale ukrasuju dvije velike trifore u stilu cvjet- 
ne venecijanske gotike. Palaču je dao sagraditi vojskovođa, 
humanista, ljubitelj i mecena umjetnosti Korijolan Cipiko 
(1425—1493), sin onoga Petra, o kojem smo u uvodu kazali. 
da je prvi u Dalmaciji počeo sakupljati stare spomenike i 
prepisivati djela klasika. Korijolan je autor djela »De belio 
asiatico«. On je prvi na rivijeri između Splita i Trogira sa- 
gradio utvrđeni kaštel (danas Kaštel Stari) za obranu od 
Turaka g. 1481. U tome su ga slijedili trogirski plemići: g. 
1487. Vituri (Kaštel Lukšić) Stafileo (Koštel-Štafilić) g. 1500. 


DI 

Detalj s trga 





pa Lodi, Rosani, Dragač, Kvarko i Andreis, dok je Pavao- 
Antun Cipiko osnovao Kaštel-Novi 1512. 


.. Palaču Cipiko su ukrasili majstor Andrija Aleši, veliki 
prijatelj Korijolanov i Nikola Firentinac. Na južnom portalu 
palače dva krilita dječaka nose grbove obitelji sa natpisom: 
»N osce te ipsum« (Upoznaj samoga sebe). U atrijumu palače vi- 
di se drveni pijetao, trofej sa kljuna turske galije, koju je Alviz 
Cipiko, soprakomit (zapovjednik) trogirske galije potopio u 
pomorskoj bitci kod Lepanta (1571). Na atrium se nadovezu- 
je dvorište sa arkadama koje je nedavno obnovljeno i adapti- 
rano za turističhi biro. U biblioteci ove palače nađena je 
Petronijeva Trimalhionova gozba (1650). Ima dvorište i sa 
strane ulice, sada popravljeno. Lijepo je dvorište starije Ci- 
pikove palače (u koju se ulazi kod sv. Barbare), gdje je kod 
renesansnog portala uzidan relijef glave ovjenčane lovor-vi- 
jencem, djelo Ivana Dunkovića. Neki misle, da taj re- 
lijef prikazuje kralja Matiju Korvina (1458—1490), koji je 
imao Prijateljske veze sa Korijolanom i sa trogirskim huma- 
nistima i umjetnicima, dok drugi nagađaju, da bi to bio por- 
tret latinskog pjesnika Sabelika, također prijatelja Korijola- 
nova, koji je opjevao tragičnu smrt Korijolanove žene, na- 
stradale u požaru palače. U ovoj palači boravio je pjesnik 
Hanibal Lucić (1485—1553), prijatelj pjesnikinje Milice ko- 
rijolanovićke. 

Palača Lučić nalazi se na obali. Fasada je u prošlom sto- 
ljeću bila potpuno renovirana u modernom stilu, a uklonjena 
je i karakteristična kula, koja je bila slična onoj Viturijevoj 
na obali. Renesansni portal palače skriven je u tijesnoj ulici. 
Očuvano je dvorište sa stupovima, kapelica, trifora, zdenac 
sa kruništem, kamena preša za vino, a uzidano je nekoliko 
rimskih i ranoromanskih fragmenata. U njoj se rodio histo- 
ričar Ivan Lučić. 

Kao što je Petar Cipiko sakupljao stare spomenike i ko- 
dekse, tako je Petar Lučić, otac Ivanov, sakupljao hrvatske 
pjesme i može se ubrojiti među prve naše književnike. Sa- 
stavio je (1575) antologiju »Vrtal« i prepisivao pjesme Ma- 
rulića, Vetranića, Divnića, Nadaljevića i drugih, a i sam je 
napisao na hrvatskom jeziku nekoliko pjesama. 

Palača Garanjin-Fanfonga sastoji se od više kuća i dvo- 
rišta, te ima gotičku triforu sa balkonom. Posjeduje bagatu 
biblioteku sa knjigama iz ekonomije i poljodjelstva, kojim 
su se mnogo bavila braća Garanjin, poznati trgovci svilom. 
Ima i važnih rukopisa. Od g. 1840 prešla je u posjed obitelji 
Fanfogna iz Zadra. Vlasnici su €. 1910 prodali Jugoslaven- 
lije i samotna crkvica sv. Vida sa starim grobištem, gdje se 
skoj Akademiji u Zagrebu više rukopisa. Od istog vlasnika 
otkupio je mađarski historičar i političar Thallćezy dragocje- 
ni rukopis Historije (sa poznatom Apendikulom) od Tome 
Arciđakona. U svim prostorijama prvog kata palače smje- 
šten je Muzej grada Trogira. 

Osim ovih poznatijih starih palača ima u Trogiru još 
palača sa lijepim romanskim i gotičkim biforama, sa dvori- 
štima, balkonima, portalima, i s umjetničkim vijencima 
zdenaca (gustirna). Vrijedno je pogledati rodnu kuću Petra 
Berislavića (f 1520), biskupa vesprimskoga i bana hrvatsko- 
ga, sa biforom i obiteljskim grbom. Mnoge kuće imaju i pre- 
romanskih ornamenata. Interesantna je kuća (nekoć Katali- 
nić-Pičoko), u kojoj je boravio domaći historičar, pisac »Po- 
vijesti Dalmacije«, Ivan Katalinić (1779—1847). Palača Sta- 
fileo kasnije vlasništvo obitelji Nutrizio i Antičević, ima go- 
tičke prozore i stube. U njoj je kao dječak boravio poznati 
talijanski pjesnik »Grobova« Ugo Foscolo. Nastarija privatna 
kuća je jednostavna i čisto romanska zgrada sa biforom iz 
13. vijeka, nekoć hospicij Picokara. 


TVRĐAVE I KULE 


Učešće u obrani grada i učvršćivanje njegovih kula i zi- 
dina bila je u srednjem vijeku dužnost svakog građanina bez 

razlike. Građani su dugim iskustvom uvidjeli ,kako je grad 
više puta nastradao od Saracena, Mlečića i drugih gusara i 
zavojevača, jer je imao slabe, neotporne ili trošne zidove. 
Mnogi su vladari slali pomoć baš za utvrde. U samom grad- 
skom statutu naređeno je da nijedna oporuka nema zakon- 
sve važnosti, ako se ne ostavi za utvrde grada 10 soldina. Na 
početku svake oporuke u Trogiru je obavezno naglašena ova 
ostavština kao i 10 soldina za bolnicu Sv. Duha. Plemići, bi- 
skup, opatija dizali su i popravljali kule na svoj trošak. Bilo 
je više kula kao i zvonika i tornjeva, koji su pružali izvan- 
redno slikovitu karakteristiku sredovječnom Trogiru. 

Francuzi su prvi počeli rušiti zidine i kule. Tako su to- 
kom vremena srušene: biskupska i opatijska kula na Žu- 
diki, zatim u njihovoj blizini Sv. Ivan kod čiovskog mosta, 
te kula Sv. Lovro na periferiji gradskog parka u pravcu Do- 
brića, gdje je u staro doba bio most. Sve do S. 1870 mogli su 
se Vidjeti otisci zidina od Kamerlenga do Sv. Dominika. Dok 
su na istočnoj periferiji grada sve kule i utvrde nestale, 
ostale su još sačuvane neke na zapadnoj strani. 

Kaštel Kamerlengo zove se po Kamerlengu ili komorni- 
ku. činovniku mletačke republike, koji je upravljao državnom 


Mletačka kula sv. Marka (15. st.) 


* 








Obala i tvrđava Kamerlengo 


blagajnom i vodio sve gradske financijske poslove dogovor- 
no sa knezom. Kamerlengo je više puta bio ujedno i zapo- 
vjednik tvrđave i vojni gradski komandant, prva ličnost iza 
kneza. Kaštel ima četvorouglasti oblik Glavna deveterokutna 
kula visoka je 20,5 metara, a nadograđena je na starijoj ge- 
noveškoj iz g. 1380. Današnja tvrđava sačuvala je oblik iz 
mletačke dobe (15. v.). U srednjem vijeku imala je, za vrije- 
me mira, posadu od 200 vojnika, kojima je bio na čelu zapo- 
vjednik »kaštelan«. U tvrđavske zidove uzidano je jedanaest 
grbova mletačkih konta, providura i duždeva. Od Kamerlen- 
ga do obale na Čiovu bile su postavljene velike verige. 

Obnovljene kamene stepenice omogućuju pristup do 
kruništa tvrđave i do terase glavne kule odakle se pruža 
slikovit pogled na stare krovove i zvonike Trogira. 

Od Kamerlenga preko poljane zvane Batarija (danas 
sportsko nogometno igralište), gdje se vidi Marmontov Glo- 
rijet (spomenik sa stupovima neoklasicističkog stila) iz doba 
Napoleonove Ilirije, dolazimo do okrugle kule sv. Marka, sa- 
građene u 195. v., prevučene sivom patinom. 

G. 1951. pred  Kamerlengom podignut je. brončani 
spomenik palim borcima narodno-oslobodilačke vojske. 

ME OLI EA ZR 0 .G/ 1B A 


rogir ima neobično slikovit položaj. Sazdan na male- 

nom otočiću, spojen mostovima sa otokom Čiovom 

na južnoj strani, a na sjevernoj s kopnom, zaštićen 

je sa sjevera lancem krbanskih brežuljaka i Vlaš- 

kom gorom. Prema istoku diže se planina Kozjak i 

goli mosiv Mosora. Na toj strani je Kaštelanski zaliv 
(nekoć Solinski), koji se prostire amfiteatralno od Trogira do 
stare Salone. Malo trogirsko polje kod Planoga, Siombrate i 
Divulja širi se u plodnu uvalu, u Veliko polje, potpuno obra- 
đeno i poljodjelski napredno kao malo koji kraj dalmatinskog 
primorja. 


Na Čiovu se nalazi istoimeno trogirsko predgrađe, koje je 


brojem stanovnika veće od grada i predgrađa Pasike. 

Stari pisci i isprave nazivaju ovaj otok u latinskom jeziku: 
Bubus, Bavo, Boas i Bua. Mislilo se da na njemu živi vrsta 
zmija koje proždiru volove i odatle naziv »Boas«. Međutim 
hrvatsko ime otoka Čiovo bilo je zagonetno. U najnovije doba 
poznati lingvista P. Skok tumači, da to ime dolazi od hrvat- 
skog imena Vulčiha ili skraćeno Čiha. Neki Vulčiha posje- 
dovao je u današnjem predgrađu Čiova zemlje, pa je narod 
taj posjed nazvao Vulčihovo ili Čihovo, odatle Čiovo. Dva 
naša starija pjesnika Jeronim Kavanjin i Petar Kanavelić, koji 
su boravili u Trogiru u 17. vijeku, pišu u svojim eposima ta- 
kođer Čihovo. Izgleda da je naziv Čiovo uzet kao ime za 
čitav otok Čiovo. 

U doba dekadence rimskog carstva otok Čiovo služio je 
kao kazniona za politične zločince i heretike, neka vrsta »rim- 
ske Sibirije«. Kad je poznati putopisac Albert Fortis g. 1774 
posjetio Čiovo, bio je iznenađen zbog blage klime, bujnog 
raslinstva, bogatog ribolova, prostrane i sigurne luke, pa je 
začuđeno kazao, da rimski carevi ili nisu poznavali prirodu 
ove »Sibirije«, ili su pak htjeli da blago postupaju sa zato- 
čenicima. Među ovima spominju se Florencije, maršal dvora 
cara Julijana Apostate, i heretik Jovinijan, s kojim je mnogo 
polemizirao Sv. Jeronim. Od 5. v. dalje, poput nekih drugih 
dalmatinskih otoka, i Čiovo je korišteno kao sklonište, ere- 
mitaža raznih pustinjaka, pa su i danas ostale uspomene na 
njih (Prizidnica, Mavarštica, Drid, Gospe kraj mora i Sv. An- 

drija). U srednjem vijeku bilo je na Čiovu zaklonište za gu- 
bavce (leprozarij kod Sv. Lazara). U 15. i 16. vijeku počelo 
se naseljavati (uslijed čestih provala Turaka) stanovništvom 
koje je bježalo iz sela na podnožju Kozjaka (tzv. didići). 

Danas su na Čiovu ova sela: Arbanija, Žedno, Sla- 
tine, Okrug Gornji i DonjilIma prostranu, sigurnu i 
odavno poznatu uvalu Saldun, gdje je i krasno morsko kupali- 
šte sa tipičnim južnim nasadama, osobito želenim rogačem. 
Zimi su ugodne šetnje, jer je uvala zaštićena od bure. 


Najznatniji umjetnički spomenik na Čiovu je samostan 
Sv. Križa na obali Kaštelanskog zaliva. Sagrađen je u 15. 
vijeku u gotičkom stilu. Crkvu i samostan gradili su domaći 
majstori, među kojima se spominje Rado Radmonić, proto- 
magister Stjepan, Ivan Brahanović, Nikola Mladinov, Ostoja 
Radosalić i drugi. U crkvi se nalazi znamenito Raspelo u go- 
tičko-ekspresivnom stilu, djelo domaćeg drvorezbara iz 15. 
stoljeća. Korska sjedala, malena i jednostavna, djelo su do- 
maće plastike gotskog stila iz 15. vijeka. Na oltarima su dvije 
slike Mateja Pončuna (Ponzoni) slikara sa Raba iz 17. v,i 
jedna slika mletačke škole »Krista dječaka« iz 16. v. Ispod 
crkve je kripta. Samostan ima prostorni klaustar, blagova- 
onicu, te dvoranu »kapitula« sa drvenim stropom koji je ukra- 
šen raznim višebojnim, kasno-gotičkim dekoracijama. Zvonik 
naliči masivnoj romaničkoj kuli sa uskim gotičkim prozorima 
i s jednostavnim krovom. Uz morsku cestu prema Sv. Križu 
vide se ruševine crkvice sv. Jere sa spomen-pločom podignu- 
tom od historičara Ivana Lučića g. 1656, koja spominje kao 
donatorku crkvice njegovu tetku Jakicu. 


* 


Preko mosta na Travarici dolazimo na kopno, na trogirsko 
polje, gdje su u staro doba bila naselja i predgrađa (burgus), 
što nam svjedoče brojne poljske crkvice, gradine i ruševine, 
te vrlo stari nazivi terena i pojedinih položaja: Gospa od 
Anđela sa nekadašnjim prvim franjevačkim samostanom iz 
13. v., Žulijan (Sv. Julijan), gradsko groblje od g. 1831 sa 
divnim stoljetnim čepresima i s nekoliko renesansnih kipova. 
U Krbanu otkrivena je g. 1941 crkvica sv. Lovre sa raznim 
interesantnim fragmentima iz rimske, starokršćanske i hr- 
vatske dobe. 


Uz cestu prema Splitu nalazi se Blato (Pantan), nekoć ve- 
liki ribnjak i soline, a do njega Mlinice, koje se spominju u 
13. v. za doba Šubića, više puta nadograđivane i poprav- 
ljane. Današnji oblik s interesantnim interijerom iz 16. i 17. 
vijeka, Oko Mlinica može se vidjeti tipični trogirski pejzaž sa 

Zagorcima: u narodnoj nošnji. Iza Mlinica nalaze se Divulje, 
Plano i Bijaći (Sv. Marta), gdje svršava trogirski teritorij. 
Prema zapadu, uz cestu koja vodi put Šibenika nalazi se 
staro segetsko groblje Konacvine, ukrašeno visokim čempre- 
sima. UZ morsku obalu je selo Seget, među zidovima i ku- 
lama nekadašnjeg Kaštel-Rotonda. U segetskom polju vidi se 
kula Stanošević (Statileo), podignuta za obranu protiv Turaka 
8. 1516, stara crkva Zvirače, te ruševine crkvice Sudanela iz 
ranog srednjeg vijeka. Povrh polja dižu se kamenolom i Suti- 
nalaze stećci. Od Segeta _ uz primorsku cestu ide 


se do Marine ili Bosoljine, gdje se nekoć dizala plodna staro- 
hrvatska župa Drid. 


Putnik koji želi da se nauživa prirodne ljepote. može da 
se popne do Prapatnice (6 km cestom iz Trogira), odakle će 
mu se sa Drage otvoriti veličanstvena panorama, po prizna- 
nju svih putopisaca jedinstvena u Dalmaciji, te će moći pro- 
matrati srednjodalmatinske otoke i đerdan školjića i svjeti- 
onika, A polja, zasađena lozom, maslinom i bademom, ukra- 
šena čempresima, lovorom, mirtom, brnistrom i alojem izgle- 
dat će mu kao svečani šareni ćilimi pred vratima staroga grada. 


Motiv iz trogirske okolice 

NEKI PODACI O PRIVREDNOM I DRUŠTVENOM 
ŽIVOTU TROGIRA I OKOLICE 


Tnogir je slikoviti primorski gradić sa nešto preko 5.000 stanovni- 
ka a centar je komune sa oko 20.000 stanovnika i 25.000 m? površine. 
Okružen je parkovima s mediteranskom florom, prirodnim uvalama 
i plažama te pruža nezaboravan doživljaj svima koji traže odmora 
i mira. Klima je izvanredna, ljeta su topla ali ne neizdrživo vruća, 
dani bez sunca su rijetki, a blage zime omogućuju ugodno zimova- 
nje. Isto vrijedi i za ostalo područje komune koje se ističe pitomo- 
šću pejzaža i uvijek drugačijim specifičnim karakteristikama. 

Trogir ima svoj zasebni kulturni, privredni i društveni život 
zasnovan na tradiciji i novim socijalističkim odnosima. 

Prva grana privređivanja je brodograđevna industrija. Od zanat- 
ske brodogradnje, kada je grad ima četiri veća i pet manjih škvera, 
a na dalekoj tradiciji gradnje drvenih brodova prije dva milenija, 
nakon Oslobođenja razvija se veliko brodogradilište koje po narod- 
nom heroju ovog kraja dobija ime »Jozo Lozovina Mosor«. Mali 
škver za dvadeset radnika naglo raste te popravlja i gradi brodove 
ribarske flote a zatim brodove cLkalne plovidbe. Iza toga prelazi 
postepeno na remont i rekonstrukciju željeznih brodova, a prve 
novogradnje u željezu isporučuje 1956. godine. Pravilnom politikom 
razvoja i investicija poduzeće raste i 1959. godine gradi dva veća 
putničko-teretna željezna broda (m/b »Orebić« i tanker »Obrovac« 
od 2.100. TDW). Vrlo dobar kvalitet i maritimne sposobnosti tih 
brodova donose brodogradilištu reputaciju i prodor na inostrana 
tržišta. Od 1960. godine na ovamo svake godine isporučuje prosječno 
pet brodovi man e i srednje tonaže, od čega veći precent za izvoz. 
Osim brodova od 1964/65. godine pa dalje trogirsko brodogradilište 
gradi i specijalne plovne jedinice (dokove, dizalice). 

Radi izvanredno povoljnih klimatskih prilika i drugih uslova 
poljoprivreda je važna grana privređivanja stanovnika posebno 
trogirsko--segetskog bazena, dok na otocima uspijeva i južno voće. 
Od poljoprivrednih proizvoda na prvom su mjestu vino, ulje i 
smokve, zatim bajam i duhan. U zadnjim godinama, nakon izgrad- 
nje vodovoda, naglo se razvija povrtlarstvo. Neobično rano sazrijeva 
grašak, paprika i rajčica a posebno salata. Cvjetača (karfiol) po 
svojoj vrsnoći i ukusu poznata je i u inozemstvu. Godišnje se izvozi 
oko 1.000 vagona povrća. Glavni nosilac poljoprivredne proizvodnje 
su uz individualne proizvođače mjesne zadruge a u Trogiru »Obno- 
va«, poljoprivredna zadruga. Trogirska okolica obiluje aromatičnim 
i ljekovitin travaina kao što su kadulja, ružmarin, lovor, smreka, 
metvica i druge. Otkup i preradu ljekovitog bilja obavlja poduzeće 
»Biljana«. 

Turizam se na trogirskom području posljednjih godina razvija sve 
bržim tempom. Radi veoma ugodne klime te drugih prirodnih uslova 
i prirodnih ljepota, kulturno-historijskih spomenika i jedinstvenih 
ambijenata kao sve većeg broja dobrih ležaja Trogir sa svojom okoli- 
com spada među prvorazredne turističke atrakcije dalmatinske obale. 
Da je naročito velik interes stranih gostiju dokazuje to što više od 
polovine ukupnog prometa pripada strancima. U hotelu »Radovan« 
C kategorije ima 20 postelja a u modernom motelu »Trogir« 110 

postelja. U samom gradu ima dovoljan broj postelja u kućnoj radi- 
nosti od čega najveći dio u -"“bama u blizini mora i sa potpunim. 
konforom. Uz morsku obalu u borovim šumicama smještena su dva 
autokampa, »Soline« i »Lokvice« već vrlo dobro afirmirana kod 
stranih motoriziranih turista. Kupalište je na Batariji i na Čiovu u 
uvali Saldun a ugodno je kupanje po brojnim malim uvalicama u 
blizini grada ili na plaži u Pantanu. U većim i manjim restoranima 
i gostionicama društvenog i privatnog sektora mogu se dobiti domaći 
specijaliteti, u slastičarnicama uz slastice i trogirski »rafioli« i 
»krokanti«, a u manjim bifeima i konobama uz dobro domaće vino 
može se doživjeti kompletan štimung prošlih vremena. 

Manja mjesta uz obalu i na otocima privlače nove goste radi 
mogucnosti ugodnog odmora. &eget Dcnji 2 km zapadna od Trogira 
ima hotel »Jadran« B kategorije paviljonskog tipa sa 258 kreveta, 
vlastitim  kupalištem i izletničkim čamcima. Postoji mogućnost 
smještaja u kućnoj radinosti, a prijazni domaćini upriličuju izlete i 
ribolov. Na obližnjem brdu vide se kamenolomi još iz rimskih vremec- 
na, a sa Drage se pruža najljepši pogled na Trogir, Vranjica, u nepo- 
srednoj blizini, ima prikladna mjesta za kupanje, naselje vikendica 
koje se mogu dobiti u zakup, gostionicu s ribljim specijalitetima a 
nedaleko je pješćana i šumom pokrita uvala Medena. Marina je na 
magistrali 12 km udaljena od 'Trogira te ima ležaje u kućnoj radino- 
sti i restorane. Ima Dom zdravlja, kupalište a postoji mogućnost 
ribanja i vožnje čamcima. Nekoliko kilometara istočno nalazi se 
prikladno mjesto za odmor, kupanje i kampiranje Poljica. Restoran 
»Ribareva kućica« poznat je po primorskim specijalitetima. 

Na Čiovu istočno 3 km od Trogira nalazi se selo Arbanija sa 
nekoliko privatnih soba i gostionica. Čiste uvalice zovu na kupanje. 
Ima i malih terena za kampiranje. Prema zapadu nalazi se Okruk 
Gornji spojen s Trogirom dobrom cestom, mirno naselje sa restora- 
nom i posteljama u kućnoj radinosti. U blizini je uvala Mavarštica 
te niz malih otočića na kojima je kupanje pravi užitak. U uvali 
Saldun, zaštićenoj od vjetrova i zimi gdje se sezona kupanja proteže 
sve do listopada, nalazi se moderan kamp na Rožcu. Otočko mjesto 
Drvenik Veliki sa oko 600 stanovnika vrlo je prikladno za nesmetan 
odmor, kupanje i ribolov. Ishranu daje zadružni restoran i gostionica. 
»Tri ferala«, a postelje pažljivi i nadasve čisti domaćini. Parobrodom 
je vezan s Trogirom i Splitom svaki dan 

Društveni i kulturni život grada je raznolik. Od prosvjetno- 
kulturnih ustanova uz osnovne škole te srednju Ekonomsku školu, 
Gimnaziju i Školu s praktičnom obukom postoji Muzej grada Trogi- 
ra koji prezentira historijske uspomene i kulturno-umjetnička djela 
grada i općine do danas. U njegovom se sklopu nalazi biblioteka i 
arhiv obitelji Garanjin-Fanfogna. Manje ali značajne zbirke umjetni- 
na nalaze se u katedrali i benediktinskom samostanu. Živu kultur- 
nu i društvenu djelatnost razvija Narodno sveučilište brineći se za 
obrazovanje radnika i _ stanovnika općine. U historijskoj tvrđavi 
Kamerlengo svake večeri na ljetnoj pozornici priređuje kino-predsta- 
ve i gostovanja domaćih i stranih kazališnih i zabavnih ansambla. 
Mogu se vidjeti interesantni programi dalmatinskih i trogirskih 
pjesama i folklora koje priređuje mjesna društva PD »Kolo« i 
Narodna glazba gajući stogodišnju tradiciju u amaterizmu. Narodna 
čitaonica, Socijalistički savez, brojne društvene, stručne i sindikalne 
organizacije okupljaju građanstvo prema interesu. 

Sportske aktivnosti gaje NK »Slaven«, RK »Trogir«, Jedriličarsko 
drušivo »Mosor« koje daje u zakup jedrilice, društvo ribolovaca 
»JaSst0S«, Lovačko društvo, »Ekonomist« i druga manja ali aktivna 
društva po terenu općine. Radničik dom »Mosor« osim zabavno- 
kulturnog života u čitaonici i bašti pruža mogućnost rekreacije na 
terenima rukometa (s noćnom rasvjetom), tenisa, odbojke, košarke, 

Brodogradilište »Jozo Lozovina Mosor« 


j že igrati lni tenis 
badmintona i kuglanja. U dvoranama se može igrati sto S, 
biljar i šah. Uz te objekte nalazi se i restoran. Za korištenje svih 
ovih terena cijene su umjerene. . : KATE. 
zativstrena služba radi u Trogiru neprekidno te ima specijalisti- 
čke ambulante svih vrsta i ambulantu prve pomoći. PTT služba ima 
radno vrijeme C/1. ; 4 
rogtr je vezan Jadranskom magistralom s ostalim primorjem, 
Preko Splita, s kojim ima autobusnu vezu svaku pola: sata, mogu se 
koristiti sve brodske veze za Jadran. Željeznička stanica udaljena je 
10 km (Kaštel Stari) a Aerodrom Split 2 km (Divulje). Za relacije do 
obližnjih otoka postoje motorni čamci. 


63 


Co W XNINZAXO 


3 


o 
BISINIA 





o 
wILIad O 


uv o 


O 
\CNMOY 11925 


MI9041 WNIDdO 





